qundao/data-zh-poetry huggingface dataset:
奉和御制郊外观稼
作者：寇准
朝代：宋

天苑清尘宿雨收，翠华观稼庆盈畴。气和玉烛成丰岁，露冷金茎凛素秋。日丽鲜原平杳杳，烟含嘉谷郁油油。共知省敛敦农事，信史腾芳纪圣游。
奉和御制郊外观稼
作者：寇准
朝代：宋

天苑清尘宿雨收，翠华观稼庆盈畴。气和玉烛成丰岁，露冷金茎凛素秋。日丽鲜原平杳杳，烟含嘉谷郁油油。共知省斂敦农事，信史腾芳纪圣游。
奉和御制郊外观稼
作者：寇准
朝代：宋

天苑清尘宿雨收，翠华观稼庆盈畴。
气和玉烛成丰岁，露冷金茎凛素秋。
日丽鲜原平杳杳，烟含嘉谷鬰油油。
共知省敛敦农事，信史腾芳纪圣游。
奉圣旨赋牡丹花
作者：寇准
朝代：宋
体裁：七言律诗

栽培终得近天家，独有芳名出众花。香递暖风飘御座，叶笼轻霭衬明霞。纵吟宜把红笺襞，留赏惟张翠幄遮。深觉侍臣千载幸，许随仙仗看秾华。
奉圣旨赋牡丹花
作者：寇准
朝代：宋

栽培终得近天家，独有芳名出众花。香递暖风飘御座，叶笼轻霭襯明霞。纵吟宜把红牋襞，留赏惟张翠幄遮。深觉侍臣千载幸，许随仙仗看秾华。
存目·其三
作者：寇准
朝代：宋

诗题：寄京兆向相公敏中首句：九万鹏霄振翼时。
宫词
作者：寇准
朝代：宋
体裁：五言绝句

长门秋夜雨，窗外滴寒声。悔不先辞辇，应无别恨生。
宿江西寺
作者：寇准
朝代：宋
体裁：五言律诗

独宿西林夜，凝然静拥袍。巫云秋暝峡，楚月冷生涛。莎败蛩犹噪，乡遥梦亦劳。霜风开落叶，还欲续离骚。
寄漳川隐士
作者：寇准
朝代：宋

志高长说耻凫趋，岁晏园林恋隐居。陋巷自甘栖短褐，侯门终不曳长裾。夜吟雪屋冥搜句，春结烟蓑老钓渔。为我红尘偶为吏，近来还寄绝交书。慵趋大厦恋山薇，立志由来与世违。溪上有时逢静钓，雪中长日掩闲扉。自知天爵高人爵，不爱朝衣换布衣。我逐浮名任飘泊，清泉难得共忘机。
寄漳川隐士·其一
作者：寇准
朝代：宋
体裁：七言律诗

志高长说耻凫趋，岁晏园林恋隐居。陋巷自甘栖短褐，侯门终不曳长裾。夜吟雪屋冥搜句，春结烟蓑老钓渔。为我红尘偶为吏，近来还寄绝交书。
寄漳川隠士·其一
作者：寇准
朝代：宋

志高长说耻鳬趋，岁晏园林恋隠居。
陋巷自甘栖短褐，侯门终不曳长裾。
夜吟雪屋冥搜句，春结烟蓑老钓渔。
为我红尘偶为吏，近来还寄绝交书。
寄漳川隠士·其二
作者：寇准
朝代：宋
体裁：七言律诗

慵趋大厦恋山薇，立志由来与世违。溪上有时逢静钓，雪中长日掩闲扉。自知天爵高人爵，不爱朝衣换布衣。我逐浮名任飘泊，清泉难得共忘机。
寄献广南许虞部
作者：寇准
朝代：宋
体裁：七言律诗

南国江山五十州，星郎从此播芳猷。诗穷雅道皆清唱，官重名曹未白头。望断蛮村烟树远，吟残岭月海风秋。三年政满迎丹诏，谏署重膺仄席求。
寄赠笠泽处士
作者：寇准
朝代：宋

笠泽渔人高节奇，白头犹自着蓑衣。吟过竹院僧留宿，钓罢烟江鹤伴归。花落砌边春雨歇，酒醒林际夕阳微。中朝名士皆知己，多说东来信亦稀。
寄赠笠泽处士
作者：寇准
朝代：宋

笠泽渔人高节奇，白头犹自著蓑衣。吟过竹院僧留宿，钓罢烟江鹤伴归。花落砌边春雨歇，酒醒林际夕阳微。中朝名士皆知己，多说东来信亦稀。
寓居有怀
作者：寇准
朝代：宋
体裁：五言律诗

疏林频落叶，孤僻继离骚。独坐闻鸿远，闲吟见月高。梦回更自永，思苦夜何劳。寂寂西郊内，披衣听海涛。
小韩店
作者：寇准
朝代：宋
体裁：七言绝句

昔从邺下游梁苑，孤店曾经十数回。岁月暗移人事改，白头重到小韩来。
小韩店
作者：寇准
朝代：宋

昔从邺下游梁苑，孤店曾经十数迴。
岁月暗移人事改，白头重到小韩来。
岐下秋书
作者：寇准
朝代：宋
体裁：七言绝句

碧树微凉露气清，感愁怀旧独含情。西楼月夜明如水，只欠桓伊一笛声。
岐下西园秋日书事
作者：寇准
朝代：宋

务简羣吏散，披襟幽兴长。
松篁经晚节，兰菊有清香。
水凈澄秋色，山高见夕阳。
身闲心自泰，何必濯沧浪。
岐下西园秋日书事
作者：寇准
朝代：宋
体裁：五言律诗

务简群吏散，披襟幽兴长。松篁经晚节，兰菊有清香。水净澄秋色，山高见夕阳。身闲心自泰，何必濯沧浪。
峡中春感
作者：寇准
朝代：宋
体裁：五言律诗

二年穷峡外，不见帝城春。览照知年老，逢花感恨频。浮荣何足贵，幽别转难伸。终忆归清渭，林泉卜旧邻。
左冯寺楼闲望
作者：寇准
朝代：宋
体裁：七言绝句

闲思至道年中事，独倚左冯城外楼。目断平皋人不见，暮天无际水悠悠。
巴东书事
作者：寇准
朝代：宋
体裁：五言律诗

乡思终日有，孤淡厌琴樽。众木侵山径，寒江逼县门。浪沉滩见脊，雨过壁生痕。憔悴悲兰蕙，因思楚屈原。
巴东县斋秋书
作者：寇准
朝代：宋

讼庭终日静，琴鹤亦长闲。晚树生凉吹，秋思在远山。水穿吟阁过，苔绕印床斑。幸有江云看，何须卜往还。
巴东县斋秋书
作者：寇准
朝代：宋

讼庭终日静，琴鹤亦长闲。
晚树生凉吹，秋思在远山。
水穿吟阁过，苔遶印床斑。
幸有江云看，何须卜往还。
巴东寒食
作者：寇准
朝代：宋
体裁：七言律诗

春雨萧萧寒食天，远行犹在楚江边。人思故国迷残照，鸟隔深花语断烟。薄宦未能酬壮节，良时空自感流年。因循未学陶潜兴，长见孤云倍黯然。
巴东有感
作者：寇准
朝代：宋
体裁：七言绝句

长岁天涯悲断梗，逢君无处不伤情。那堪日落红楼伴，更听萧萧杜宇声。
巴东驿秋日晚望
作者：寇准
朝代：宋
体裁：五言律诗

楚驿独闲望，山村秋暮天。数峰横夕照，一笛起江船。遣恨须言命，冥心渐学禅。迟迟未回首，深谷暗寒烟。
帝城秋望
作者：寇准
朝代：宋
体裁：五言律诗

登临秋向尽，千里见王畿。过雨山逾翠，经霜菊渐稀。平原夕霭起，高树宿禽归。一望关河道，空令咏式微。
庐山
作者：寇准
朝代：宋
体裁：七言绝句

江南到处佳山水，庐阜丹霞是胜游。独抱古琴携竹杖，若逢绝境莫归休。
应制太清楼观书
作者：寇准
朝代：宋

仙禁开书府，神毫纪格言。简编包舜禹，围范总乾坤。稽古崇契教，斯文闢圣门。从游观奥秘，何以报宸恩。
应制太清楼观书
作者：寇准
朝代：宋

仙禁开书府，神毫纪格言。简编包舜禹，围范总乾坤。稽古崇邦教，斯文辟圣门。从游观奥秘，何以报宸恩。
应制太清楼观书
作者：寇准
朝代：宋

仙禁开书府，神毫纪格言。
简编包舜禹，围范总干坤。
稽古崇邦教，斯文闢圣门。
从游观奥秘，何以报宸恩。
应制赏花
作者：寇准
朝代：宋

上苑经春雨，宸游属盛时。花光笼宝槛，柳色暗龙池。潋滟雕觞满，融和暖日迟。共歌成至乐，千载摇声诗。
应制赏花
作者：寇准
朝代：宋
体裁：五言律诗

上苑经春雨，宸游属盛时。花光笼宝槛，柳色暗龙池。潋滟雕觞满，融和暖日迟。共歌成至乐，千载播声诗。
应制赏花钓鱼
作者：寇准
朝代：宋

龙禁含佳气，銮舆下建章。碧波微荡漾，红萼竟芬芳。玉斝春醪满，金枝昼漏长。逢时空窃抃，万宇正欢康。
应制赏花钓鱼
作者：寇准
朝代：宋
体裁：五言律诗

龙禁含佳气，銮舆下建章。碧波微荡漾，红萼竟芬芳。玉斝春醪满，金波昼漏长。逢时空窃抃，万宇正欢康。
庚辰岁将命至巴东时已秋序霜荷索然偶赋是章用遣幽恨
作者：寇准
朝代：宋
体裁：古风

秉轺偶将命，抚俗烟江湄。地僻接穷峡，务简稀公期。秋信任无趣，野怀良自宜。月白夜蝉响，池暗风荷衰。溪云入破牖，山菊开疏篱。贳酒不能醉，乡园空结悲。徘徊独凝望，目极长天涯。
弔任瓘处士
作者：寇准
朝代：宋
体裁：五言律诗

一生长抱恨，终亦是贫居。遗信留孤鹤，营坟卖古书。竹斋无俗物，秋圃有寒蔬。福善何言昧，悠然望太虚。
归州留别傅君
作者：寇准
朝代：宋
体裁：七言绝句

杨柳如丝拂画桥，此中留语欲魂销。还愁别后巴东馆，独听空江半夜潮。
御制乃眷储闱方崇学术锡羣书于册府励至业于承华日命近班同观盛事七言十韵诗一首奉圣旨次韵
作者：寇准
朝代：宋

景命昭彰佑德基，元储敦裕协祥期。
寝门劭至尝无怠，学肆多闻讵有疑。
金玉腾音锵睿律，简编申锡振良规。
河图奥秘言诚训，艺圃优柔善益资。
玉宇风清传密诏，蓬山云委锡芳蕤。
天颜不远回宸眷，肉味都忘听宝辞。
燕翼诒谋欣教盛，上庠隆道庆才奇。
叨逢华旦居黄阁，久侍宣游近赤墀。
恩厚荐承三昼接，力微宁致百工熙。
东闱疏问英猷远，圣虑干干更念兹。
御制乃眷储闱方崇学术锡群书于册府励至业于承华日命近班同观盛事七言十韵诗一首奉圣旨次韵
作者：寇准
朝代：宋

景命昭彰佑德基，元储敦裕协祥期。寝门劭至尝无怠，学肆多闻讵有疑。金玉腾音锵睿律，简编申锡振良规。河图奥秘言诚训，艺圃优柔善益资。玉宇风清传密诏，蓬山云委锡芳蕤。天颜不远回宸眷，肉味都忘听宝辞。燕翼诒谋欣教盛，上庠隆道庆才奇。叨逢华旦居黄阁，久侍宣游近赤墀。恩厚荐承三昼接，力微宁致百工熙。东闱疏问英猷远，圣虑乾乾更念兹。
御制庆先后升祔礼成七言六韵奉和
作者：寇准
朝代：宋
体裁：七言排律

天锡灵符兴宝祚，泽流绵宇福含生。蒸蒸至孝咸归厚，翼翼精衷尚执盈。顺考汉仪彰道广，钦崇周典阐文明。豆笾合飨丰盛备，管磬同和雅奏成。爱景融辉昭善应，非烟绚采协殊祯。尊升茂典光惇史，稽古鸿猷振帝纮。
御制庆先后升袝礼成七言六韵奉和
作者：寇准
朝代：宋

天锡灵符兴宝祚，泽流锦宇福含生。蒸蒸至孝咸归厚，翼翼精衷尚执盈。顺考汉仪彰道广，钦崇周典阐文明。豆笾合饗丰盛备，管磬同和雅奏成。爱景融辉昭善应，非烟绚采协殊祯。尊升茂典光惇史，稽古鸿猷振帝紘。
微凉
作者：寇准
朝代：宋
体裁：七言绝句

高桐深密间幽篁，乳燕声稀夏日长。独坐水亭风满袖，世间清景是微凉。
忆岐下小池
作者：寇准
朝代：宋
体裁：七言绝句

长忆西园清夜景，酒阑无不独临池。可怜陇月三更白，谁见红蕖露滴时。
忆岐下旧游
作者：寇准
朝代：宋

二年岐下假诸侯，事简民安选胜游。花寺水村时驻马，暮天秋雪独登楼。静眠铃合闻羌笛，闲酌松醪引越瓯。别后几回空有恨，叶飞蝉噪动离愁。
忆岐下旧游
作者：寇准
朝代：宋
体裁：七言律诗

二年岐下假诸侯，事简民安选胜游。花寺水村时驻马，暮天秋雪独登楼。静眠铃閤闻羌笛，闲酌松醪引越瓯。别后几回空有恨，叶飞蝉噪动离愁。
忆樊川
作者：寇准
朝代：宋
体裁：七言绝句

闲想旧游都似梦，别来秦树又西东。高秋最忆樊川景，稻穗初黄柿叶红。
忆洛阳
作者：寇准
朝代：宋
体裁：七言绝句

金谷春来柳自黄，晓烟晴日映宫墙。不堪花下听歌处，却向长安忆洛阳。
惜花
作者：寇准
朝代：宋

深谢暖风传馥郁，长忧夜雨暗摧残。黄昏欲放笙歌散，更绕未栏子细看。
惜花
作者：寇准
朝代：宋

深谢暖风传馥郁，长忧夜雨暗摧残。黄昏欲放笙歌散，更绕朱栏子细看。
惜花
作者：寇准
朝代：宋

深谢暖风传馥郁，长忧夜雨暗摧残。
黄昏欲放笙歌散，更遶朱栏子细看。
感兴
作者：寇准
朝代：宋
体裁：古风

忆昔金门初射策，一日声华喧九陌。少年得意出风尘，自为青云无所隔。主上抡才登桂堂，神京进秩奔殊方。墨绶铜章竟何用，巴云瘴雨徒荒凉。有时扼腕生忧端，儒书读尽犹饥寒。丈夫意气到如此，搔首空歌行路难。
感兴
作者：寇准
朝代：宋

忆昔金门初射策，一日声华喧九陌。少年得意出风尘，自为青云无所隔。主人抡才登桂堂，神京进秩奔殊方。墨绶铜章竟何用，巴云瘴雨徒荒凉。有时扼腕生忧端，儒书读尽犹饥寒。丈夫意气到如此，搔首空歌行路难。
感兴寄莲岳一二诗禅友
作者：寇准
朝代：宋
体裁：五言律诗

西风伤远别，前计竞成非。芳草此时暮，故山何日归。禅应同雅道，贫合长天机。翻忆云溪伴，无憀对落晖。
感旧
作者：寇准
朝代：宋
体裁：七言绝句

长思密勿侍甘泉，丹地翱翔独少年。重到文昌倍惆怅，秋风霜鬓共萧然。
成安感秋
作者：寇准
朝代：宋

蝉噪木叶下，远客忽惊秋。
凝恨悲晚候，万绪皆如抽。
芳时同梦幻，急景如奔流。
念我何为者，年来生百忧。
贫居负胜事，壮岁伤羁游。
临民惭墨绶，垂钓思沧州。
达则济天下，穷当守一丘。
胡能效时辈，靦冒随沉浮。
成安感秋
作者：寇准
朝代：宋
体裁：古风

蝉噪木叶下，远客忽惊秋。凝恨悲晚候，万绪皆如抽。芳时同梦幻，急景如奔流。念我何为者，年来生百忧。贫居负胜事，壮岁伤羁游。临民惭墨绶，垂钓思沧洲。达则济天下，穷当守一丘。胡能效时辈，腼冒随沉浮。
成安秋望
作者：寇准
朝代：宋

八月西风蝉噪时，萧萧疏叶已辞枝。烟村物景都无赖，况是登临有所思。
成安秋望
作者：寇准
朝代：宋

八月西风蝉噪时，萧萧疏叶已辞枝。
烟村物景都无頼，况是登临有所思。
成安秋望有怀
作者：寇准
朝代：宋

年加心地转如灰，书箧经旬亦懒开。诗句偶吟皆感事，文章无用独伤才。秋蝉残韵摇疏树，夕照寒光下古台。闲绕岸莎看野水，暗流红叶不重回。
成安秋望有怀
作者：寇准
朝代：宋

年加心地转如灰，书箧经旬亦懒开。
诗句偶吟皆感事，文章无用独伤才。
秋蝉残韵摇疏树，夕照寒光下古台。
闲遶岸莎看野水，暗流红叶不重回。
掩卷
作者：寇准
朝代：宋
体裁：五言律诗

掩卷频秋望，无人共展眉。残阳留古树，白鸟下寒池。簪组心还倦，风骚志未衰。登临一长叹，还失渭川期。
掩卷
作者：寇准
朝代：宋

掩卷频秋望，无人共展眉。
残阳留古树，白鸟下寒池。
簪组心还倦，风骚志未衰。
登临一长嘆，还失渭川期。
新秋
作者：寇准
朝代：宋
体裁：五言律诗

孤吟绕桐砌，时节又西风。怅望新秋在，欢娱往事空。柳条微减翠，蓼穗已飘红。正是多伤感，仍将别恨中。
新秋
作者：寇准
朝代：宋

孤吟遶桐砌，时节又西风。
怅望新秋在，欢娱往事空。
柳条微减翠，蓼穗已飘红。
正是多伤感，仍将别恨中。
新蝉
作者：寇准
朝代：宋
体裁：七言绝句

寂寂宫槐雨乍晴，高枝微带夕阳明。临风忽起悲秋思，独听新蝉第一声。
无题
作者：寇准
朝代：宋
体裁：七言绝句

金甲珠襦锁绣扃，杜城残月葬娥英。春风候馆花如雪，空有莺传度曲声。
无题
作者：寇准
朝代：宋

金甲珠襦锁绣扃，杜城残月葬娥英。
春风候馆花如雪，空有鶑传度曲声。
早春
作者：寇准
朝代：宋

日暖经冰泮，潜回律管春。初惊柳色重，渐见草芽新。樽酒留欢少，云溪入梦频。惟应五侯地，行乐及芳辰。
早春
作者：寇准
朝代：宋

日暖经冰泮，潜回律管春。
初惊柳色重，渐见草芽新。
罇酒留欢少，云溪入梦频。
惟应五侯地，行乐及芳辰。
早春
作者：寇准
朝代：宋

星纪周天运，微阳气候新。郊原初度腊，梅柳暗惊春。故国无书久，孤峰入梦频。年加自多感，况复送归人。
早春
作者：寇准
朝代：宋

星纪周天运，微阳气候新。
郊原初度腊，梅柳暗惊春。
故国无书久，孤峰入梦频。
年加自多感，况復送归人。
早春
作者：寇准
朝代：宋
体裁：七言绝句

溪水觉暖微函碧，山杏经春半吐红。不向此时拚一醉，到头无计奈春风。
早秋二绝·其一
作者：寇准
朝代：宋

年光苒苒暗推移，坐惜流年感旧期。
独听早蝉秋色裏，潘安初见二毛时。
早秋二绝·其一
作者：寇准
朝代：宋

年光苒苒暗推移，坐惜流年感旧期。独听早蝉秋色里，潘安初见二毛时。
早秋二绝·其二
作者：寇准
朝代：宋
体裁：五言绝句

一听早蝉响，坐悲芳岁阑。新秋空索寞，前事但心酸。
早秋二绝·其二
作者：寇准
朝代：宋

一听早蝉响，坐悲芳岁阑。新秋空索寞，前事但心酸。年光苒苒暗推移，坐惜流年感旧期。独听早蝉秋色里，潘安初见二毛时。
早行
作者：寇准
朝代：宋

严钟将报曙，游子已登途。
野火时明灭，残星似有无。
春初夜书
作者：寇准
朝代：宋

水国淹留岁月空，云山东云阻千重。
欲令遥夜春愁薄，须赖黄醅腊酒浓。
南浦有潮舂栅锁，西窗无睡怯岩钟。
谁家几点畲田火，疑是残星挂远峰。
春初夜书
作者：寇准
朝代：宋

水国淹留岁月空，云山东去阻千重。欲令遥夜春愁薄，须赖黄醅腊酒浓。南浦有潮舂栅锁，西窗无睡怯岩钟。谁家几点畬田火，疑是残星挂远峰。
春初夜书
作者：寇准
朝代：宋

水国淹留岁月空，云山东去阻千重。
欲令遥夜春愁薄，须頼黄醅腊酒浓。
南浦有潮舂栅锁，西窗无睡怯岩钟。
谁家几点畬田火，疑是残星挂远峰。
春恨
作者：寇准
朝代：宋
体裁：七言绝句

侵阶草色连朝雨，满地梨花昨夜风。蜀魄不来春寂寞，楚魂吟夜月朦胧。
春日书怀
作者：寇准
朝代：宋
体裁：七言律诗

曾读前书笑古今，耻随流俗信浮沉。终期直道扶元化，敢为虚名役片心。默坐野禽啼昼景，闭门官柳长春阴。世间事了须先退，不待霜毛渐满簪。
春日偶书
作者：寇准
朝代：宋
体裁：七言绝句

柳岸花塘慵独赏，闲门春尽阻闲游。少年多故心先老，却被人疑似白头。
春日怀张曙
作者：寇准
朝代：宋

不见张夫子，岩花几度新。久闲空赋命，远别更伤春。雨艇愁天末，烟蓑隐渭滨。应嗟年未冠，已作异乡人。
春日怀张曙
作者：寇准
朝代：宋

不见张夫子，岩花几度新。
久闲空赋命，远别更伤春。
雨艇愁天末，烟蓑隠渭滨。
应嗟年未冠，已作异乡人。
春日登楼怀归
作者：寇准
朝代：宋
体裁：五言律诗

高楼聊引望，杳杳一川平。远水无人渡，孤舟尽日横。荒村生断霭，深树语流莺。旧业遥清渭，沉思忽自惊。
春日登楼怀归
作者：寇准
朝代：宋

高楼聊引望，杳杳一川平。
远水无人渡，孤舟尽日横。
荒村生断霭，深树语流鶑。
旧业遥清渭，沉思忽自惊。
春日登楼怀归
作者：寇准
朝代：宋
体裁：诗

高楼聊引望，杳杳一川平。
野水无人渡，孤舟尽日横。
荒村生断霭，古寺语流莺。
旧业遥清渭，沉思忽自惊。
春日长安故苑有怀
作者：寇准
朝代：宋

唐室空城有旧基，荒凉长使后人悲。
遥村日暖花空发，废苑春深柳自垂。
事着简编犹可念，景随陵谷更何疑。
入梁朝士无多在，谁向秋风咏黍离。
春日长安故苑有怀
作者：寇准
朝代：宋
体裁：七言律诗

唐室空城有旧基，荒凉长使后人悲。遥村日暖花空发，废苑春深柳自垂。事著简编犹可念，景随陵谷更何疑。入梁朝士无多在，谁向秋风咏黍离。
春日闲望有感
作者：寇准
朝代：宋

水乡春气变新正，风物光荣异帝城。闲步偶寻芳草色，空林独听野莺声。烟霞未得从幽兴，吟赏潜悲减旧情。燕麦杨花自摇荡，不知离客困南征。
春日闲望有感
作者：寇准
朝代：宋

水乡春气变新正，风物光荣异帝城。
闲步偶寻芳草色，空林独听野鶑声。
烟霞未得从幽兴，吟赏潜悲减旧情。
燕麦杨花自摇荡，不知离客困南征。
春昼
作者：寇准
朝代：宋
体裁：五言绝句

午昼花阴静，春风数蝶飞。坐来生远思，深院燕初归。
春昼
作者：寇准
朝代：宋
体裁：七言绝句

年长追游兴渐凋，况兼巴峡景萧萧。闲斋为谢杨花到，时拂残书慰寂寥。
春昼偶书
作者：寇准
朝代：宋
体裁：七言绝句

白昼偶成芳草梦，起来幽兴有谁知。风帘不动黄鹂语，坐见庭花日影移。
春晚书事
作者：寇准
朝代：宋

春尽江天景寂寥，思乡还共楚云过。林花经雨香犹在，堤柳无风絮自飘。水国独惭临县邑，烟郊争合负渔樵。青梅时节迟归计，且逐馀芳殢酒瓢。
春晚书事
作者：寇准
朝代：宋

春尽江天景寂寥，思乡还共楚云遥。
林花经雨香犹在，堤柳无风絮自飘。
水国独惭临县邑，烟郊争合负渔樵。
青梅时节迟归计，且逐余芳殢酒瓢。
春晚书事
作者：寇准
朝代：宋

春尽江天景寂寥，思乡还共楚云遥。林花经雨香犹在，堤柳无风絮自飘。水国独惭临县邑，烟郊争合负渔樵。青梅时节迟归计，且逐馀芳殢酒瓢。
春望书事
作者：寇准
朝代：宋

因晴每日向吟台，纵目山城景象开。
白鸟静投沙浦去，落花闲逐野泉来。
客愁已被杨烟染，春色难甘蜀魄催。
看即流芳无处问，但将余兴殢黄醅。
春望书事
作者：寇准
朝代：宋
体裁：七言律诗

因晴每日向吟台，纵目山城景象开。白鸟静投沙浦去，落花闲逐野泉来。客愁已被杨烟染，春色难甘蜀魄催。看即流芳无处问，但将馀兴殢黄醅。
春睡
作者：寇准
朝代：宋

春力着人春睡重，叶底黄鹂鸣自送。
绿幕朱栏日观明，回廊侧户风帘动。
春睡
作者：寇准
朝代：宋

春力着人春睡重，叶底黄鹂鸣自送。
绿暮朱栏日观明，回廊侧户风帘动。
春睡
作者：寇准
朝代：宋

春力著人春睡重，叶底黄鹂鸣自送。绿幕朱栏日观明，回廊侧户风帘动。
春郊闲望
作者：寇准
朝代：宋

风骚离处谢知音，公退何妨纵野吟。弱柳不能牵别恨，片云应念识闲心。沙平古岸春潮急，门掩残阳暮草深。凝望江皋动幽兴，数声钟磐出西林。
春郊闲望
作者：寇准
朝代：宋

风骚高处谢知音，公退何妨纵野吟。
弱柳不能牵别恨，片云应念识闲心。
沙平古岸春潮急，门掩残阳暮草深。
凝望江皋动幽兴，数声钟盘出西林。
春郊闲望
作者：寇准
朝代：宋

风骚高处谢知音，公退何妨纵野吟。弱柳不能牵别恨，片云应念识闲心。沙平古岸春潮急，门掩残阳暮草深。凝望江皋动幽兴，数声钟磐出西林。
春郊闲望
作者：寇准
朝代：宋
体裁：七言律诗

风骚高处谢知音，公退何妨纵野吟。弱柳不能牵别恨，片云应念识闲心。沙平古岸春潮急，门掩残阳暮草深。凝望江皋动幽兴，数声钟磬出西林。
春雨
作者：寇准
朝代：宋

散乱萦花坞，空濛暗柳堤。望回肠已断，何处更莺啼。
春雨
作者：寇准
朝代：宋

散乱萦花坞，空蒙暗柳堤。望回肠已断，何处更莺啼。
春雨
作者：寇准
朝代：宋

散乱萦花坞，空蒙暗柳堤。
望迴肠已断，何处更鶑啼。
春雨
作者：寇准
朝代：宋

漠漠霏霏着柳条，轻寒争信杏花娇。
江南二月如烟细，谁正春愁在丽谯。
春雨
作者：寇准
朝代：宋

漠漠霏霏著柳条，轻寒争信杏花娇。江南二月如烟细，谁正春愁在丽谯。
晚望有感
作者：寇准
朝代：宋
体裁：古风

出门望寒野，四顾惟椒坡。忆昔楚大夫，还此情如何。残阳半明雨，水落西风多。因同下蔡恨，不觉增悲歌。
暇日
作者：寇准
朝代：宋

江楼昼静春阴变，日午帘空飞乳燕。帆稀客散野岸空，隐隐遥峰望中见。邮亭落日多飞絮，琵琶音重江春暮。坐久凝眸欲断肠，梅雨如烟暝村树。
暇日·其一
作者：寇准
朝代：宋
体裁：七言绝句

江楼昼静春阴变，日午帘空飞乳燕。帆稀客散野岸空，隐隐遥峰望中见。
暇日·其一
作者：寇准
朝代：宋

江楼昼静春阴变，日午帘空飞乳燕。
帆稀客散野岸空，隠隠遥峰望中见。
暇日·其二
作者：寇准
朝代：宋
体裁：七言绝句

邮亭落日多飞絮，琵琶音重江春暮。坐久凝眸欲断肠，梅雨如烟暝村树。
暇日予顷从穰下移涖河阳洎出中书复领分陕惟兹二镇俯接洛都皆山河襟带之地也每凭高极望思以诗句状其物景久而方成四绝句书于河上亭壁·其一
作者：寇准
朝代：宋
体裁：七言绝句

堤草惹烟连野绿，岸花经雨压枝红。年来多病辜春醉，惆怅河桥酒旆风。
暇日游建平三闾故里庙貌荒凉惨动耳目噫贤者之祀世不绝享郡无正人遗弃若是感事伤俗因留斯句
作者：寇准
朝代：宋
体裁：古风

人生苦远游，多是悲登眺。况复念三闾，遗踪良可吊。道直出章华，才高逐边徼。冤声喷夜江，愁色迷烟峤。断碑没败莎，古木吟荒庙。祠正少来奠，岸峻稀停棹。神容渍老苔，坏壁通残照。旧径失朱门，空庭起寒烧。馀基虽索寞，清问长光耀。旌贤谁再兴，勿使过者诮。
暇日游建平三闾故里庙貌荒凉惨动耳目噫贤者之祀世不绝享郡无正人遗弃若是感事伤俗因留斯句
作者：寇准
朝代：宋

人生苦远游，多是悲登眺。
况復念三闾，遗踪良可弔。
道直出章华，才高逐边徼。
冤声喷夜江，愁色迷烟峤。
断碑没败莎，古木吟荒庙。
祠正少来奠，岸峻稀停棹。
神容渍老苔，坏壁通残照。
旧径失朱门，空庭起寒烧。
余基虽索寞，清问长光耀。
旌贤谁再兴，勿使过者诮。
暮春感事
作者：寇准
朝代：宋

春至又春暮，闲心成古心。
花光随雨薄，草色共烟深。
粉蝶稀狂影，黄鹂送好音。
余芳留不得，还共夕阳沉。
暮春感事
作者：寇准
朝代：宋
体裁：五言律诗

春至又春暮，闲心成古心。花光随雨薄，草色共烟深。粉蝶稀狂影，黄鹂送好音。馀芳留不得，还共夕阳沉。
暮秋感兴
作者：寇准
朝代：宋
体裁：五言律诗

苒苒前期远，穷途一可伤。有时闻落叶，不语立残阳。塞草秋先白，溪沙晚更光。那堪望天末，燕雁又成行。
月夜怀故人
作者：寇准
朝代：宋
体裁：五言律诗

清夜月初满，藓庭吟更幽。梧桐疏影老，蟋蟀乱声秋。旧国情何极，空江思欲流。故人今底处，危坐独凝愁。
月夜怀杜陵友生
作者：寇准
朝代：宋
体裁：五言律诗

一忝轺车命，三逢水国春。重看汉浦月，独忆杜陵人。旅宦违前计，归田失旧邻。年来更多绪，清泪满衣巾。
有寄
作者：寇准
朝代：宋
体裁：五言绝句

金陵烟草绿，玉塞霜天白。万里隔关山，年来断消息。
有怀
作者：寇准
朝代：宋
体裁：五言绝句

秦川春婉晚，汉水路迢遥。不待凭危槛，离魂已暗销。
望都雨夜
作者：寇准
朝代：宋
体裁：七言绝句

孤驿萧条风雨夜，夜深窗竹动秋声。离魂无睡难成梦，却绕长廊独自行。
望都雨夜
作者：寇准
朝代：宋

孤驿萧条风雨夜，夜深窗竹动秋声。
离魂无睡难成梦，却遶长廊独自行。
杂言
作者：寇准
朝代：宋
体裁：古风

我徒旷达由胸臆，耻学鲰生事文墨。蛟龙长欲趁风雷，骐骥焉能制衔勒。锵金佩玉良有时，丐色谀言尽虚饰。功名富贵非偶然，杨子草玄徒默默。楚兰罢秀足蓬蒿，青松委干多荆棘。争如一醉度流年，免使悲欢荡情域。
杂言
作者：寇准
朝代：宋

我徒旷达由胸臆，耻学鲰生事文墨。蛟龙长欲趁风雷，骐骥焉能制衔勒。锵金佩玉良有时，丐色谀言尽虚饰。功名富贵非偶然，杨子草玄徒默默。楚兰罢秀足蓬蒿，青松委幹多荆棘。争如一醉度流年，免使悲欢荡情域。
杜陵
作者：寇准
朝代：宋
体裁：五言绝句

燕有情还至，花无主乱开。杜陵人不见，夜月自徘徊。
柳
作者：寇准
朝代：宋
体裁：七言绝句

丝翠最宜经宿雨，絮飞争忍逐香尘。帘垂独院无人处，一树风摇日午春。
柳
作者：寇准
朝代：宋
体裁：七言绝句

晓带轻烟间杏花，晚凝深翠拂平沙。长条别有风流处，密映钱塘苏小家。
楚江夜怀
作者：寇准
朝代：宋

西风生远水，萧飒度吟台。明日夜还满，故人秋未来。寒蛩啼暗壁，败叶下苍苔。谁念空江外，年年首重回。
楚江夜怀
作者：寇准
朝代：宋

西风生远水，萧飒度吟台。
明日夜还满，故人秋未来。
寒蛩啼暗壁，败叶下苍苔。
谁念空江外，年年首重迴。
楚江有吊
作者：寇准
朝代：宋

悲风飒飒起长洲，独吊灵均恨莫收。深岸自随浮世变，遗魂不逐大江流。霜凄极浦幽兰暮，波动寒沙宿雁愁。月落烟沈无处泊，数声猿叫楚山秋。
楚江有弔
作者：寇准
朝代：宋

悲风飒飒起长洲，独弔灵均恨莫收。
深岸自随浮世变，遗魂不逐大江流。
霜凄极浦幽兰暮，波动寒沙宿雁愁。
月落烟沈无处泊，数声猿叫楚山秋。
残月
作者：寇准
朝代：宋

光随春漏细，影共夕烟流，若近明河没，还疑坠玉钩。
残月·其一
作者：寇准
朝代：宋

半夜沉清影，宵残犹伴吟。
已甘垂树杪，由得挂天心。
淡色迷蓬户，余光映宿禽。
谁家伤早别，凝思共沉沉。
残月·其一
作者：寇准
朝代：宋

半夜沉清影，宵残犹伴吟。已甘垂树杪，由得挂天心。淡色迷蓬户，馀光映宿禽。谁家伤早别，凝思共沉沉。
残月·其二
作者：寇准
朝代：宋

光随春漏细，影共夕烟流。
若近明河没，还疑坠玉鈎。
残月·其二
作者：寇准
朝代：宋

光随春漏细，影共夕烟流。若近明河没，还疑坠玉钩。
水村即事
作者：寇准
朝代：宋

虚斋临远水，吟钓度朝晡。苇岸秋声合，莎亭鹤影孤。片云藏叠巘，野烧起寒芜。独步时吟望，离人隔五湖。
水村即事
作者：寇准
朝代：宋

虚斋临远水，吟钓度朝晡。
苇岸秋声合，莎亭鹤影孤。
片云藏迭巘，野烧起寒芜。
独步时吟望，离人隔五湖。
水村即事
作者：寇准
朝代：宋

虚斋临远水，吟钓度朝晡，苇岸秋声合，莎亭鹤影孤。片云藏叠巘，野烧起寒芜。独步时吟望，离人隔五湖。
水阁夜望书怀
作者：寇准
朝代：宋
体裁：五言律诗

水阁中宵动，寥寥起远思。秋风生折苇，星彩动寒池。白社孤前约，青云少旧知。苦吟空自叹，风雅道由衰。
水阁晨起
作者：寇准
朝代：宋

板阁常晏眠，偶独起清旦。
月落檐鸟语，烟开客船散。
长江色自澄，汀树声空乱。
羣动又復然，劳劳可长叹。
水阁晨起
作者：寇准
朝代：宋

板阁常晏眠，偶独起清旦。月落檐鸟语，烟开客船散。长江色自澄，汀树声空乱。群动又复然，劳劳可长叹。
水阁晨起
作者：寇准
朝代：宋

板阁常晏眠，偶独起清旦。月落簷鸟语，烟开客船散。长江色自澄，汀树声空乱。群动又复然，劳劳可长叹。
汉上偶书
作者：寇准
朝代：宋
体裁：七言绝句

谪仙唐室游兹郡，花下听歌醉眼迷。今日汉江烟树静，更无人唱白铜鞮。
江上
作者：寇准
朝代：宋
体裁：七言绝句

古岸萧萧闻去雁，平芜杳杳更斜晖。空江极目望不尽，枫叶半红人未归。
江上晚望
作者：寇准
朝代：宋

寒钟来极浦，古寺隔重岩。斜日搘颐坐，天涯落月帆。
江上晚望
作者：寇准
朝代：宋

寒钟来极浦，古寺隔重岩。斜日支颐坐，天涯落月帆。
江上晚望怀所知
作者：寇准
朝代：宋
体裁：五言律诗

迟迟迷远信，闲立大江隅。游子在何处，秋风吹五湖。潮回沙鸟聚，岸阔钓船孤。归去还堪叹，田园半已芜。
江上晚望怀所知
作者：寇准
朝代：宋

迟迟迷远信，闲立大江隅。
游子在何处，秋风吹五湖。
潮迴沙鸟聚，岸阔钓船孤。
归去还堪叹，田园半已芜。
江上晚行
作者：寇准
朝代：宋
体裁：七言律诗

秦川不得却归耕，奉诏年来在楚城。孤寺残钟催夕照，汀洲疏苇送秋声。西风独起湖山思，久客应知寂寞情。野鹤渐无惊弋意，对人孤立水烟平。
江上送别
作者：寇准
朝代：宋
体裁：七言绝句

浪叠春江远树微，落花风雨共凄凄。愁人此际肠须断，况是登临更送归。
江上送别
作者：寇准
朝代：宋

浪迭春江远树微，落花风雨共凄凄。
愁人此际肠须断，况是登临更送归。
江上闻鹧鸪
作者：寇准
朝代：宋
体裁：七言绝句

水村烟树与云平，闲倚孤舟念远行。无奈乡心倍寥落，残阳中有鹧鸪声。
江南春
作者：寇准
朝代：宋

波渺渺，柳依依。孤村芳草远，斜日杏花飞。江南春尽离肠断，蘋满汀洲人未归。
江南春·波渺渺
作者：寇准
朝代：宋

波渺渺，柳依依。孤村芳草远，斜日杏花飞。江南春尽离肠断，苹满汀洲人未归。
江南春·秋风清·波渺渺
作者：寇准
朝代：宋
体裁：词

波渺渺，柳依依。
孤村芳草远，斜日杏花飞。
江南春尽离肠远，苹满汀洲人未归。
江行书事
作者：寇准
朝代：宋
体裁：五言律诗

孤棹沿流岸，凝怀似旧游。朝云生岳顶，斜月动江流。贱节难干世，离心易感秋。因思六朝事，千古有遗愁。
池上秋书
作者：寇准
朝代：宋

虚斋独语复书空，闲对林塘思少同。霜叶声乾飘夕照，露荷香冷泣秋风。时平偶作青衫吏，心老浑如白发翁。昨夜渭川归好梦，一船烟雨打孤篷。
池上秋书
作者：寇准
朝代：宋

虚斋独语復书空，闲对林塘思少同。
霜叶声干飘夕照，露荷香冷泣秋风。
时平偶作青衫吏，心老浑如白髮翁。
昨夜渭川归好梦，一船烟雨打孤篷。
洛阳有怀岐山旧游
作者：寇准
朝代：宋

绿鬓年来已渐凋，旧游芳草路迢迢。山横远翠疑歌黛，柳拂轻梢认舞腰。秦甸梦回空有恨，洛城吟断独无憀。斜阳更上高楼望，始觉离情一倍饶。
洛阳有怀岐山旧游
作者：寇准
朝代：宋

绿鬓年来已渐彫，旧游芳草路迢迢。山横远翠疑歌黛，柳拂轻梢认舞腰。秦甸梦回空有恨，洛城吟断独无憀。斜阳更上高楼望，始觉离情一倍饶。
洛阳有怀岐山旧游
作者：寇准
朝代：宋

绿鬓年来已渐雕，旧游芳草路迢迢。
山横远翠疑歌黛，柳拂轻梢认舞腰。
秦甸梦回空有恨，洛城吟断独无憀。
斜阳更上高楼望，始觉离情一倍饶。
洛阳道中感怀
作者：寇准
朝代：宋

文陛初辞咫尺颜，恩深犹缀辅臣班。汉庭旧友凋零尽，独拥双旌入武关。
洛阳道中感怀
作者：寇准
朝代：宋

文陛初辞咫尺颜，恩深犹缀辅臣班。汉庭旧友彫零尽，独拥双旌入武关。
洛阳道中感怀
作者：寇准
朝代：宋

文陛初辞咫尺颜，恩深犹缀辅臣班。
汉庭旧友雕零尽，独拥双旌入武关。
海康西馆有怀
作者：寇准
朝代：宋
体裁：七言绝句

风露凄清西馆静，悄然怀旧一长叹。海云销尽金波冷，半夜无人独凭栏。
游花岩寺
作者：寇准
朝代：宋
体裁：七言绝句

寺对南山积翠浓，水村鸥鹭下遥空。层楼望尽樊川景，恨不凭栏烟雨中。
湖上作
作者：寇准
朝代：宋

极目望南浦，望中生远思。
雁沉芳草渡，烧断夕阳陂。
岁月寒萍梗，江山念别离。
犹余清夜梦，暂与白云期。
湖上作
作者：寇准
朝代：宋
体裁：五言律诗

极目望南浦，望中生远思。雁沉芳草渡，烧断夕阳陂。岁月寒萍梗，江山念别离。犹馀清夜梦，暂与白云期。
点绛唇
作者：寇准
朝代：宋
体裁：词

水陌轻寒，社公雨足东风慢。定巢新燕。湿雨穿花转。象尺熏炉，拂晓停针线。愁蛾浅。飞红零乱。侧卧珠帘捲。
点绛唇·水陌轻寒
作者：寇准
朝代：宋
体裁：词

水陌轻寒，社公雨足东风慢。定巢新燕。湿雨穿花转。象尺熏炉，拂晓停针线。愁蛾浅。飞红零乱。侧卧珠帘卷。
琼林苑应制
作者：寇准
朝代：宋
体裁：五言律诗

凤跸出重城，宸游顺物情。槛花红蕊盛，苑树绿阴成。雨过池塘静，风来殿阁清。乐和尧酒满，千载乐升平。
琼林苑应制
作者：寇准
朝代：宋

凤跸出重城，宸游顺物情。
槛花红蕊盛，苑树绿阴成。
雨过池塘静，风来殿阁清。
乐和尧酒满，千载乐昇平。
瑞庆园观稼奉圣旨次韵
作者：寇准
朝代：宋
体裁：七言律诗

善苗栖亩昭灵贶，禁苑鸣銮值素秋。敛籍神仓符礼本，采诗良耜庆农收。宴开云幄皇慈洽，日驻天衢睿赏留。千载逢辰增岳抃，清尘叨从属车游。
瑞庆园观稼奉圣旨次韵
作者：寇准
朝代：宋

善苗栖亩昭灵贶，禁苑鸣銮值素秋。斂籍神仓符礼本，采诗良耜庆农收。宴开云幄皇慈洽，日驻天衢睿赏留。千载逢辰增岳抃，清尘叨从属车游。
甘草子
作者：寇准
朝代：宋
体裁：词

春早。柳丝无力，低拂青门道。暖日笼啼鸟。初坼桃花小。遥望碧天净如扫。曳一缕、轻烟缥缈。堪惜流年谢芳草。任玉壶倾倒。
甘草子·春早
作者：寇准
朝代：宋
体裁：词

春早。柳丝无力，低拂清门道。暖日笼啼鸟。初坼桃花小。遥望碧天净如扫。曳一缕、轻烟缥缈。堪惜流年谢芳草。任玉壶倾倒。
留题洛北罗汉阁
作者：寇准
朝代：宋
体裁：七言绝句

地高阁迥宜闲望，望尽云山首懒回。林下野僧应笑我，半年旌旆四曾来。
留题洛北罗汉阁
作者：寇准
朝代：宋

地高阁迥宜闲望，望尽云山首懒迴。
林下野僧应笑我，半年旌旆四曾来。
留题郡楼
作者：寇准
朝代：宋
体裁：七言绝句

千里关河一望间，登临长到夕阳还。欲驱征旆归朝去，更倚高楼看暮山。
病中书
作者：寇准
朝代：宋
体裁：五言律诗

多病将经岁，逢迎故不能。书惟看药录，客只待医僧。壮志销如雪，幽怀冷似冰。郡斋风雨后，无睡对寒灯。
省夏书事
作者：寇准
朝代：宋

窗户经初雨，风清野景饶。
闲庭犹戏蝶，高树已鸣蜩。
世态贫中觉，乡思醉裏销。
纵吟还独步，时復过溪桥。
省夏书事
作者：寇准
朝代：宋
体裁：五言律诗

窗户经初雨，风清野景饶。闲庭犹戏蝶，高树已鸣蜩。世态贫中觉，乡思醉里销。纵吟还独步，时复过溪桥。
禁中偶书所怀呈内翰同年同院二学士
作者：寇准
朝代：宋
体裁：五言律诗

朝回内省中，默坐对西风。秋色澄寒沼，朝阳上古桐。龙墀惭近侍，鱼浦忆疏篷。会待酬恩了，烟蓑伴钓翁。
离京作
作者：寇准
朝代：宋
体裁：七言绝句

致君才业本无能，恋阙情怀老不胜。欲过龙津重回首，朣胧初日上觚棱。
离京作
作者：寇准
朝代：宋

致君才业本无能，恋阙情怀老不胜。欲过龙津重回首，朣胧初日上觚稜。
离京日作
作者：寇准
朝代：宋
体裁：七言绝句

离歌岂忍樽前听，别恨无由醉里消。惟有梦魂归北阙，不知京洛路迢遥。
离京日作
作者：寇准
朝代：宋

离歌岂忍罇前听，别恨无由醉裏消。
惟有梦魂归北阙，不知京洛路迢遥。
秋
作者：寇准
朝代：宋
体裁：七言绝句

自古名高众毁归，又应身退是知机。林风惊断西窗梦，一夜愁声忆翠微。
秋兴
作者：寇准
朝代：宋
体裁：七言绝句

穷秋九月西风高，疏林木落声萧骚。出门长望无所适，唯见空江生暮涛。
秋兴呈裴李二同年
作者：寇准
朝代：宋

秋兴逐凉吹，飒然驱烦襟。人悲故乡远，叶落空山深。楚俗伤去恨，秦城稀来音。何当返烟渭，自乐于园林。岁晚乱山外，野望谁能同。寒沙明夕照，败叶惊西风。孤烟暝汀树，霜气高秋空。徘徊念前事，旅恨良难穷。
秋兴呈裴李二同年·其一
作者：寇准
朝代：宋
体裁：五言律诗

秋兴逐凉吹，飒然驱烦襟。人悲故乡远，叶落空山深。楚俗伤去恨，秦城稀来音。何当返烟渭，自乐于园林。
秋兴呈裴李二同年·其二
作者：寇准
朝代：宋
体裁：五言律诗

岁晚乱山外，野望谁能同。寒沙明夕照，败叶惊西风。孤烟暝汀树，霜气高秋空。徘徊念前事，旅恨良难穷。
秋兴浩然追忆馆殿幽致偶成长句寄徐休学士
作者：寇准
朝代：宋

轺车南去咏江天，闲忆羣贤倍黯然。
御水莎青孤立鹭，宫槐烟冷数声蝉。
石渠吏散帘风静，凤阙云归霁景鲜。
幽致不知何日共，思君唯赋帝京篇。
秋兴浩然追忆馆殿幽致偶成长句寄徐休学士
作者：寇准
朝代：宋
体裁：七言律诗

轺车南去咏江天，闲忆群贤倍黯然。御水莎青孤立鹭，宫槐烟冷数声蝉。石渠吏散帘风静，凤阙云归霁景鲜。幽致不知何日共，思君唯赋帝京篇。
秋夕书怀
作者：寇准
朝代：宋
体裁：七言律诗

官路时风渐识情，一悲前计远愁生。深秋寒气侵灯影，半夜疏林起雨声。县印终年拘吏役，烟蓑何日避浮名。穷通休问巢莲骨，大抵无徒是至清。
秋夜怀归
作者：寇准
朝代：宋
体裁：七言律诗

渭水苔矶阻旧游，梦回空馆却凝愁。一声江笛巴云暝，半夜山风楚树秋。星落古池孤影动，灯摇疏壁冷光幽。迟明不寐空搔首，踪迹何由得狎鸥。
秋夜怀归
作者：寇准
朝代：宋

背窗寒烛影沉沉，楚客乡思欲不禁。
板阁漏残人自远，水萤光淡夜方深。
牢愁闻雨眠疏屋，归梦随云彻故林。
忆着烟村旧风景，柿红时节又鸣砧。
秋夜怀归
作者：寇准
朝代：宋

背窗寒烛影沉沉，楚客乡思欲不禁。板阁漏残人自远，水萤光淡夜方深。牢愁闻雨眠疏屋，归梦随云彻故林。忆著烟村旧风景，柿红时节又鸣砧。
秋夜怀归
作者：寇准
朝代：宋

背窗寒烛影沉沉，楚客乡思欲不禁。
板阁漏残人自远，水萤光淡夜方深。
牢愁闻雨眠疏屋，归梦随云徹故林。
忆着烟村旧风景，柿红时节又鸣砧。
秋夜怀洛下一上人
作者：寇准
朝代：宋
体裁：五言律诗

游宦忘机久，心源亦自澄。夜听吴苑雨，秋忆洛城僧。木叶惊栖鸟，寒窗暗静灯。何时过竹院，一得问三乘。
秋夜感兴寄吴顺之
作者：寇准
朝代：宋
体裁：五言律诗

耿耿不成寐，楚乡经暮秋。故人遥海峤，寒月满江楼。闭户生苍藓，安闲到白头。如何太平日，独不出汀洲。
秋夜独书勉诗友
作者：寇准
朝代：宋
体裁：五言律诗

西风惊万木，危坐思悠哉。故国经年别，秋鸿半夜来。人应多弃善，天岂不怜才。休学严夫子，荒凉老钓台。
秋寄江上吟僧
作者：寇准
朝代：宋
体裁：五言律诗

挂锡在荆楚，杜门无往还。潮声到孤寺，月色遍前山。一雁惊幽思，西风惨病颜。何当重携手，高步白云间。
秋怀
作者：寇准
朝代：宋
体裁：五言律诗

落日留不住，默然空泪零。败莎侵陋巷，疏叶满闲庭。有趣穷风雅，无机敌杳冥。浮荣安足恋，归去乱山青。
秋怀
作者：寇准
朝代：宋
体裁：七言绝句

轻云不动日微阴，高树无风秋色深。独听暮蝉临水坐，十年林壑阻归心。
秋思
作者：寇准
朝代：宋

秋气动天地，恍然情未穷。故园应坠叶，昨夜又西风。白草侵危堞，寒涛接远空。搘颐当此景，无语夕阳中。
秋思
作者：寇准
朝代：宋

秋气动天地，恍然情未穷。故园应坠叶，昨夜又西风。白草侵危堞，寒涛接远空。支颐当此景，无语夕阳中。
秋斋
作者：寇准
朝代：宋
体裁：七言绝句

霁景有谁同远望，秋怀无奈只悲歌。云收远峤凝岚翠，雨歇空庭败叶多。
秋日
作者：寇准
朝代：宋
体裁：七言绝句

柳衰蝉噪寒烟淡，地迥山遥暮雨收。宛是昔年秋气味，只添多病与离愁。
秋日
作者：寇准
朝代：宋

江天物候潜衰变，气爽初疑夏景余。
雨渍乱苔侵古壁，风飘红叶满荒渠。
晚云连岳幽藏寺，秋水澄江静见鱼。
昔岁一鸣无所恨，绿槐金蕊任萧疏。
秋日
作者：寇准
朝代：宋

江天物候潜衰变，气爽初疑夏景馀。雨渍乱苔侵古壁，风飘红叶满荒渠。晚云连岳幽藏寺，秋水澄江静见鱼。昔岁一鸣无所恨，绿槐金蕊任萧疏。
秋日原上
作者：寇准
朝代：宋
体裁：五言律诗

萧萧古原上，景物感离肠。远峤收残雨，寒林带夕阳。溪声迷竹韵，野色混秋光。吟罢还西望，平沙起雁行。
秋日怀友生
作者：寇准
朝代：宋

寂寂感离羣，前期何足云。
人从秦岭别，蝉向楚江闻。
村送孤烟起，山空白日曛。
更逢疏叶落，愁绪转纷纷。
秋日怀友生
作者：寇准
朝代：宋

寂寂感离群，前期何足云。人从秦岭别，蝉向楚江闻。村送孤烟起，山空白日曛。更逢疏叶落，愁绪转纷纷。
秋日怀友生
作者：寇准
朝代：宋

寂寂感离群，前期何足云。人从秦岭别，蝉向楚江闻。村送孤烟起，山空白日曛。更逢疏叶落，愁续转纷纷。
秋日晚晴池上作
作者：寇准
朝代：宋
体裁：七言绝句

雨歇南山积翠明，淡云消尽远天晴。漪涟不动秋塘静，独拄寒筇绕岸行。
秋日晚晴池上作
作者：寇准
朝代：宋

雨歇南山积翠明，淡云消尽远天晴。
漪涟不动秋塘静，独拄寒筇遶岸行。
秋日武关道中
作者：寇准
朝代：宋
体裁：七言绝句

行尘漠漠起西风，来往征轩似转蓬。驻马几多愁思苦，乱蝉衰柳武关中。
秋日登后楼
作者：寇准
朝代：宋
体裁：七言绝句

远山重叠故关遥，公退乘闲上丽谯。今日登临秋思苦，雨荷风叶共萧萧。
秋日登后楼
作者：寇准
朝代：宋

远山重迭故关遥，公退乘闲上丽谯。
今日登临秋思苦，雨荷风叶共萧萧。
秋晚闲书
作者：寇准
朝代：宋
体裁：七言律诗

吟情自觉都无趣，况复离居感物华。厌读群书寻野径，闲收落叶煮山茶。烧残寒菊花犹在，霜过香橙味转加。因想前期重搔首，不堪秋思极长沙。
秋晚闲书
作者：寇准
朝代：宋

吟情自觉都无趣，况復离居感物华。
厌读羣书寻野径，闲收落叶煮山茶。
烧残寒菊花犹在，霜过香橙味转加。
因想前期重搔首，不堪秋思极长沙。
秋气凛然庭木将坠道谦上人有南征之役赋诗祖行
作者：寇准
朝代：宋
体裁：五言律诗

洪府多佳致，师今欲此行。寒山连楚远，白浪浸吴平。烟雨经秋迥，霜鸿入夜鸣。到时春未暮，闲听鹧鸪声。
秋访江上友生所居
作者：寇准
朝代：宋
体裁：五言律诗

苔石半寥落，坐来生远愁。故人应罢钓，寒叶自惊秋。村隔平沙暝，江和暮霭流。徘徊不能去，此处有扁舟。
秋雨怀友生
作者：寇准
朝代：宋
体裁：五言律诗

江城秋雨歇，孤坐役吟身。草色荒三径，虫声满四邻。边鸿来已近，庭叶落还频。对此空搔首，无由面故人。
秦中感怀寄江外知己
作者：寇准
朝代：宋
体裁：五言律诗

念子隔江海，浩然时已秋。蝉鸣关外树，人在水边楼。发白犹搜句，时清尚旅游。遥思当永夜，不寐向孤舟。
秦中感怀寄江外知己
作者：寇准
朝代：宋

念子隔江海，浩然时已秋。
蝉鸣关外树，人在水边楼。
髮白犹搜句，时清尚旅游。
遥思当永夜，不寐向孤舟。
纸鸢
作者：寇准
朝代：宋

碧落秋方静，腾空力尚微。清风如可托，终共白云飞。
纸鸢
作者：寇准
朝代：宋

碧落秋方静，腾空力尚微。
清风如可託，终共白云飞。
经郴州永兴驿
作者：寇准
朝代：宋

昔拥双旌在㪷城，今朝孤馆语同名。天遥秦树无因见，极目空饶怅望情。
经郴州永兴驿
作者：寇准
朝代：宋

昔拥双旌在斗城，今朝孤馆语同名。
天遥秦树无因见，极目空饶怅望情。
舂陵闻雁
作者：寇准
朝代：宋

萧萧疏叶下长亭，云淡秋空一雁经。惟有北人偏怅望，孤城独上倚楼听。危栏秋尽偶来凭，霜落秋山爽气澄。谁道衡阳无雁过，数声残日下舂陵。
舂陵闻雁·其一
作者：寇准
朝代：宋
体裁：七言绝句

萧萧疏叶下长亭，云淡秋空一雁经。惟有北人偏怅望，孤城独上倚楼听。
舂陵闻雁·其二
作者：寇准
朝代：宋
体裁：七言绝句

危栏秋尽偶来凭，霜落秋山爽气澄。谁道衡阳无雁过，数声残日下舂陵。
荆南秋望
作者：寇准
朝代：宋
体裁：五言律诗

西风吹户牖，犹自客荆蛮。积水浮秋汉，微阳淡远山。蝉稀疏叶尽，雨歇片云闲。何日忘簪绂，深居石室间。
草
作者：寇准
朝代：宋

独步高原上，依依动所思。无人寻蕙径，落日满江湄。楚泽晴芳处，秦川晚翠时。此中兴废事，千古复谁知。
草
作者：寇准
朝代：宋

独步高原上，依依动所思。
无人寻蕙径，落日满江湄。
楚泽晴芳处，秦川晚翠时。
此中兴废事，千古復谁知。
莲
作者：寇准
朝代：宋
体裁：七言绝句

数柄疏荷出小池，幽香深谢好风吹。晓来秋气凝清露，似学湘妃怨九嶷。
虚堂
作者：寇准
朝代：宋

虚堂寂寂草虫鸣，攲枕难忘是旧情。斜月半轩疏树影，夜深风露更凄清。
虚堂
作者：寇准
朝代：宋

虚堂寂寂草虫鸣，欹枕难忘是旧情。斜月半轩疏树影，夜深风露更凄清。
蝶恋花·四十年来身富贵
作者：寇准
朝代：宋
体裁：词

四十年来身富贵。游处烟霞，步履如平地。紫府丹台仙籍里，皆知独擅无双美。将相兼荣谁敢比。彩凤徊翔，重浴荀池水。位极人臣功济世，芬芳天下歌桃李。
西垣致斋日因成一章呈二相公
作者：寇准
朝代：宋

摄事修雩祀，斋居近紫庭。
千门夏雨歇，高树夕阳生。
更散掖垣静，风来钟漏清。
岩廊惭旧德，书殿愧羣英。
白髮将何补，丹心忽自惊。
敢言陪邴魏，三接奉休明。
西垣致斋日因成一章呈二相公
作者：寇准
朝代：宋
体裁：五言排律

摄事修雩祀，斋居近紫庭。千门夏雨歇，高树夕阳生。更散掖垣静，风来钟漏清。岩廊惭旧德，书殿愧群英。白发将何补，丹心忽自惊。敢言陪邴魏，三接奉休明。
贻赵少府
作者：寇准
朝代：宋
体裁：五言律诗

夫君何感命，拾载困风尘。薄宦须流落，孤吟更苦辛。山寒泉易冻，边近草难春。珍重常招隐，惭非孟子邻。
贻赵少府
作者：寇准
朝代：宋

夫君何感命，拾载困风尘。
薄宦须流落，孤吟更苦辛。
山寒泉易冻，边近草难春。
珍重常招隠，惭非孟子邻。
赠僧
作者：寇准
朝代：宋
体裁：五言律诗

重城须久住，尘事日全无。落叶惊秋信，思山展旧图。貌同仙鹤瘦，心似片云孤。念我浮名在，还将静者殊。
赠宝上人
作者：寇准
朝代：宋
体裁：七言律诗

重城萧寺虽留滞，野鹤由来性本闲。寒磬终宵鸣竹院，虚窗尽日对秋山。旋移怪石资吟赏，应有孤云共往还。自笑红尘成底事，幽期长是负松间。
赠惠政上人
作者：寇准
朝代：宋
体裁：七言律诗

寥寥长日掩松关，白首忘机古寺间。香烬石房终晓讲，叶堆莎径忆秋山。澄泉心地清无染，野鹤精神老更闲。孤坐有谁同此意，白云空见渚禽还。
赠隠士
作者：寇准
朝代：宋

夫子住东野，经年不到城。
爱吟无俗趣，贪静得闲名。
荒径侵山影，虚堂出燕声。
我惭为俗吏，泉石负幽情。
赠隠士
作者：寇准
朝代：宋
体裁：五言律诗

夫子才名重，贫居志未劳。吟当寒夜苦，闲到白头高。心地通禅寂，田园近海涛。不知千载后，谁更续离骚。
赠魏野处士
作者：寇准
朝代：宋

人间名利走尘埃，惟子高闲晦盛才。攲枕夜风喧薜荔，闭门春雨长莓苔。诗题远岫经年得，僧恋幽轩继日来。却恐明君徵隐逸，溪云谁得共徘徊。
赠魏野处士
作者：寇准
朝代：宋

人间名利走尘埃，惟子高闲晦盛才。
欹枕夜风喧薜荔，闭门春雨长莓苔。
诗题远岫经年得，僧恋幽轩继日来。
却恐明君征隠逸，溪云谁得共徘徊。
踏莎行
作者：寇准
朝代：宋
体裁：词

春色将阑，莺声渐老。
红英落尽青梅小。
画堂人静雨濛濛，屏山半掩馀香袅。
密约沈沈，离情杳杳。
菱花尘满慵将照。
倚楼无语欲销魂，长空黯淡连芳草。
踏莎行·寒草烟光阔
作者：寇准
朝代：宋

寒草烟光阔，渭水波声咽。春潮雨霁轻尘歇。征鞍发。指青青杨柳，又是轻攀折。动黯然，知有后会甚时节？更进一杯酒，歌一阕。叹人生，最难欢聚易离别。且莫辞沉醉，听取阳关彻。念故人，千里至此共明月。
踏莎行·春暮
作者：寇准
朝代：宋
体裁：词

春色将阑，莺声渐老。红英落尽青梅小。画堂人静雨濛濛，屏山半掩馀香袅。密约沉沉，离情杳杳。菱花尘满慵将照。倚楼无语欲销魂，长空黯淡连芳草。
踏莎行·春暮
作者：寇准
朝代：宋
体裁：词

春色将阑，莺声渐老。红英落尽青梅小。画堂人静雨蒙蒙，屏山半掩余香袅。密约沉沉，离情杳杳。菱花尘满慵将照。倚楼无语欲销魂，长空黯淡连芳草。
踏莎行·春暮
作者：寇准
朝代：宋

春色将阑，莺声渐老，红英落尽青梅小。画堂人静雨蒙蒙，屏山半掩余香袅。密约沉沉，离情杳杳，菱花尘满慵将照。倚楼无语欲销魂，长空黯淡连芳草。
踏莎行·春色将阑
作者：寇准
朝代：宋

春色将阑，莺声渐老。
红英落尽青梅小。
画堂人静雨蒙蒙，屏山半掩馀香袅。
密约沈沈，离情杳杳。
菱花尘满慵将照。
倚楼无语欲销魂，长空黯淡连芳草。
踏莎行春暮
作者：寇准
朝代：宋

春色将阑，莺声渐老。红英落尽春梅小。画堂人静雨蒙蒙，屏山半掩余香袅。密约沉沉，离情杳杳。菱花尘满慵将照。倚楼无语欲销魂，长空黯淡连芳草。
辇下书怀
作者：寇准
朝代：宋
体裁：五言律诗

身名长似梦，家计尽萧然。旅宦游梁苑，归心满渭川。郊原秋变色，桑柘晚生烟。愿得长闲去，何妨老一廛。
辇下春日
作者：寇准
朝代：宋

雨余宫阙丽春阴，三月花光照上林。
谁倚青楼望归骑，日斜南陌柳烟深。
辇下春日
作者：寇准
朝代：宋
体裁：七言绝句

雨馀宫阙丽春阴，三月花光照上林。谁倚青楼望归骑，日斜南陌柳烟深。
辇下春望
作者：寇准
朝代：宋

独向东门凝目望，园林无处不啼莺。乡心已似杨花乱，归路那堪野草生。紫陌尽应趋胜地，红尘谁肯受闲名。年来却羡沧江叟，长在湖山听浪声。
辇下春望
作者：寇准
朝代：宋

独向东门凝目望，园林无处不啼鶑。
乡心已似杨花乱，归路那堪野草生。
紫陌尽应趋胜地，红尘谁肯受闲名。
年来却羡沧江叟，长在湖山听浪声。
边城春望
作者：寇准
朝代：宋
体裁：五言律诗

独望原西路，离襟倍黯然。青山遮故国，绝塞度新年。风聚沙迷岸，烟开烧满川。归心正无际，骠骑莫留连。
过新井慈光院留题海棠
作者：寇准
朝代：宋
体裁：七言绝句

暄风花杂满栏香，尽日幽吟叹异常。翻笑牡丹虚得地，玉阶开落对君王。
过襄州留题驿亭
作者：寇准
朝代：宋

沙堤筑处迎丞相，驿吏催时送逐臣。到了轮他林下客，无荣无辱自由身。
过襄州留题驿亭
作者：寇准
朝代：宋
体裁：七言绝句

沙堤筑处迎丞相，驿吏催时送逐臣。到了输他林下客，无荣无辱自由身。
远恨
作者：寇准
朝代：宋

败叶乱如雨，暮蝉声似哭。感物悲昔心，佳期怅难续。云山虽阻叹，韶华若在目。深情染綵笺，密密空盈幅。温瘴雁不来，游鱼隐深谷。羽鳞孰可凭，音书安可复。焚灰寄长风，字灭魂亦逐。
远恨
作者：寇准
朝代：宋

败叶乱如雨，暮蝉声似哭。
感物悲昔心，佳期怅难续。
云山虽阻叹，韶华若在目。
深情染綵笺，密密空盈幅。
温瘴雁不来，游鱼隠深谷。
羽鳞孰可凭，音书安可復。
焚灰寄长风，字灭魂亦逐。
述怀
作者：寇准
朝代：宋

吾家嗣儒业，奕世盛冠裳。
桂籍冠伦辈，天下知声光。
有才无其命，不得步玉堂。
余亦好古者，诗礼承余芳。
赴义忘白刃，奋节凌秋霜。
垂衣遇圣主，射策遭时昌。
十九中高第，弱冠司国章。
棘寺陪法吏，奉使安殊方。
薄才难变俗，贱节惟勤王。
务简忽兴念，不觉心彷徨。
慈亲违万里，瘴雨悲南荒。
端居增浩叹，离恨销刚肠。
木落多异感，蝉鸣非故乡。
长思千万乘，奉职昇周行。
步武亲玉陛，献纳肩忠良。
功成自高退，散髮游沧浪。
述怀
作者：寇准
朝代：宋
体裁：古风

吾家嗣儒业，奕世盛冠裳。桂籍冠伦辈，天下知声光。有才无其命，不得步玉堂。余亦好古者，诗礼承馀芳。赴义忘白刃，奋节凌秋霜。垂衣遇圣主，射策遭时昌。十九中高第，弱冠司国章。棘寺陪法吏，奉使安殊方。薄才难变俗，贱节惟勤王。务简忽兴念，不觉心徬徨。慈亲违万里，瘴雨悲南荒。端居增浩叹，离恨销刚肠。木落多异感，蝉鸣非故乡。长思千万乘，奉职升周行。步武亲玉陛，献纳肩忠良。功成自高退，散发游沧浪。
追思柳恽汀洲之咏尚有遗妍因书一绝
作者：寇准
朝代：宋

杳杳烟波隔千里，白苹香散东风起。
日落汀洲一望时，愁情不断如春水。
追思柳恽汀洲之咏尚有遗妍因书一绝
作者：寇准
朝代：宋
体裁：七言绝句

杳杳烟波隔千里，白蘋香散东风起。日落汀洲一望时，愁情不断如春水。
送人
作者：寇准
朝代：宋

客亭残照裏，歌阕独南行。
芳草无断色，离人多别情。
远涂方不极，长笛更飞声。
莫动乡关念，徒令白髮生。
送人
作者：寇准
朝代：宋

客亭残照里，歌阕独南行。芳草无断色，离人多别情。远涂方不极，长笛更飞声。莫动乡关念，徒令白发生。
送人
作者：寇准
朝代：宋

客亭残照里，歌阕独南行。芳草无断色，离人多别情。远途方不极，长笛更飞声。莫动乡关念，徒令白发生。
送人下第归吴
作者：寇准
朝代：宋
体裁：五言律诗

莺老计还失，负书归故乡。杏园无近路，泽国有高堂。白鸟迷幽浦，寒猿叫夕阳。离怀休堕泪，春草正茫茫。
送人下第归吴
作者：寇准
朝代：宋

鶑老计还失，负书归故乡。
杏园无近路，泽国有高堂。
白鸟迷幽浦，寒猿叫夕阳。
离怀休堕泪，春草正茫茫。
送人归吴
作者：寇准
朝代：宋
体裁：五言律诗

忽忆湖山景，沿流兴不穷。孤舟将去夜，绝塞已来鸿。白发前期近，沧川旧业空。明时方道在，莫更学渔翁。
送人归吴
作者：寇准
朝代：宋

忽忆湖山景，沿流兴不穷。
孤舟将去夜，绝塞已来鸿。
白髮前期近，沧川旧业空。
明时方道在，莫更学渔翁。
送人往岭表
作者：寇准
朝代：宋
体裁：五言绝句

炎光君此去，旅恨杳何穷。海树瘴烟黑，蛮村山路中。
送人游边
作者：寇准
朝代：宋
体裁：五言绝句

远行当岁暮，冰雪路难分。疋马阳关外，边声落日闻。
送人游边
作者：寇准
朝代：宋

远行当岁暮，冰雪路难分，疋马阳关外，边声落日闻。
送友生下第南归
作者：寇准
朝代：宋
体裁：五言律诗

频频退礼闱，此去欲忘机。霄汉贫难达，江湖老独归。程遥秋浪叠，村暝夜灯微。应使为儒者，翻悲苦业非。
送友生下第南归
作者：寇准
朝代：宋

频频退礼闱，此去欲忘机。
霄汉贫难达，江湖老独归。
程遥秋浪迭，村暝夜灯微。
应使为儒者，翻悲苦业非。
送吉上人
作者：寇准
朝代：宋
体裁：五言律诗

新鸿并落叶，正逐朔风飞。此地仍分首，何山是所归。问程云栈远，宿馆雨灯微。莫恨天涯别，重寻志未违。
送左眉州之任
作者：寇准
朝代：宋
体裁：五言律诗

分官离法署，承命守眉州。山馆邻孤寺，春城过乱流。江云长映日，蜀魄似悲秋。到郡扬清政，遗黎病必瘳。
送李生二绝句
作者：寇准
朝代：宋

爱君白发无羁束，命驾常为千里游。一夜春江又回棹，当时风雨满汀洲。晴色半和行色远，江头别来欲何之。数杯酒尽又南去，正是落花春暮时。
送李生二绝句
作者：寇准
朝代：宋

爱君白发无覊束，命驾常为千里游。一夜春江又回棹，当时风雨满汀洲。
送李生二绝句·其一
作者：寇准
朝代：宋

爱君白发无羁束，命驾常为千里游。一夜春江又回棹，当时风雨满汀洲。
送李生二绝句·其一
作者：寇准
朝代：宋

爱君白髮无覊束，命驾常为千里游。
一夜春江又迴棹，当时风雨满汀洲。
送李生二绝句·其二
作者：寇准
朝代：宋
体裁：七言绝句

晴色半和行色远，江头别来欲何之。数杯酒尽又南去，正是落花春暮时。
送李生归秦中
作者：寇准
朝代：宋

酒阑还执手，之子拟归秦。
风雪过残岁，山川近早春。
久游诗思苦，远别柳条新。
后会知何日，空余泪满巾。
送李生归秦中
作者：寇准
朝代：宋

酒阑还执手，之子拟归秦。风雪过残岁，山川近早春。久游诗思苦，远别柳条新。后会知何日，空馀泪满巾。
送李生归秦中
作者：寇准
朝代：宋

酒阑还执手，之子擬归秦。风雪过残岁，山川近早春。久游诗思苦，远别柳条新。后会知何日，空馀泪满巾。
送温尚书入洛
作者：寇准
朝代：宋
体裁：七言绝句

萧萧红叶马前飞，又送王孙昼锦归。却到旧游应怅望，故溪秋藓满鱼矶。
送赵主簿之任惠安
作者：寇准
朝代：宋
体裁：七言绝句

萧萧征骑立长亭，遥指天涯万里程。尊酒欲阑人欲别，夕阳丝管尽离声。
送转运梅学士巡边郡四首
作者：寇准
朝代：宋

怅饮惜离群，穷边去路分。雪深山馆夜，孤雁背灯闻。绝塞程方远，穷阴岁欲残。石城归梦断，陇月照人寒。水远沉来信，山长叠去愁。夜深关月白，休凭驿边楼。夙驾巡边徼，归程隔乱山。长安花木丽，春苑待君还。
送转运梅学士巡边郡四首·其一
作者：寇准
朝代：宋

怅饮惜离羣，穷边去路分。
雪深山馆夜，孤雁背灯闻。
送转运梅学士巡边郡四首·其一
作者：寇准
朝代：宋

怅饮惜离群，穷边去路分。雪深山馆夜，孤雁背灯闻。
送转运梅学士巡边郡四首·其三
作者：寇准
朝代：宋

水远沉来信，山长迭去愁。
夜深关月白，休凭驿边楼。
送转运梅学士巡边郡四首·其四
作者：寇准
朝代：宋
体裁：五言绝句

夙驾巡边徼，归程隔乱山。长安花木丽，春苑待君还。
途中作
作者：寇准
朝代：宋
体裁：五言律诗

秋末楚云端，行侵苔藓斑。愁肠不厌酒，病眼岂逢山。远路有时到，宦游无处闲。却思清渭北，烟柳掩柴关。
途次三绝
作者：寇准
朝代：宋

大泽荒草阔，行人心惨凄。
边云时断续，流水自东西。
途次三绝
作者：寇准
朝代：宋

秋风故关路，蝉噪日斜时。有客驱征马，茫茫天一涯。大泽荒草阔，行人心惨悽。边云时断续，流水自东西。沙阔戍楼迥，风高边日清。迟迟驱疋马，何处问归程。
途次三绝·其一
作者：寇准
朝代：宋
体裁：五言绝句

秋风故关路，蝉噪日斜时。有客驱征马，茫茫天一涯。
途次三绝·其三
作者：寇准
朝代：宋
体裁：五言绝句

沙阔戍楼迥，风高边日清。迟迟驱疋马，何处问归程。
途次三绝·其二
作者：寇准
朝代：宋
体裁：五言绝句

大泽荒草阔，行人心惨悽。边云时断续，流水自东西。
途次方城
作者：寇准
朝代：宋
体裁：七言绝句

方城旧路四曾过，此度偏饶怅望多。独倚客亭思往事，南阳何异梦南柯。
途次邓州
作者：寇准
朝代：宋

南阳西去见遗基，驻马平郊远树微。自笑平生无所著，不如山鸟解思归。
途次郑州
作者：寇准
朝代：宋

南阳西去见遗基，驻马平郊远树微。自笑平生无所着，不如山鸟解思归。
遂转运梅学士巡边郡四首
作者：寇准
朝代：宋

夙驾巡边徼，归程隔乱山。
长安花木丽，春苑待群还。
遂转运梅学士巡边郡四首
作者：寇准
朝代：宋

怅饮惜离君，穷边去路分。雪深山馆夜，孤雁背灯闻。
遂转运梅学士巡边郡四首
作者：寇准
朝代：宋

水远沉来信，山长叠去愁。夜深关月白，休凭驿边楼。
遂转运梅学士巡边郡四首
作者：寇准
朝代：宋
体裁：五言绝句

绝塞程方远，穷阴岁欲残。石城归梦断，陇月照人寒。
邺中和崔迈着作·其一
作者：寇准
朝代：宋

虚室凝愁厌夜眠，长吟静对欲凉天。
梦迴故国人空远，望断重城月自圆。
时泰未能抛组绶，性孤终是忆林泉。
明朝奉诏遐方去，何处烟江寄客船。
邺中和崔迈著作
作者：寇准
朝代：宋

虚室凝愁厌夜眠，长吟静对欲凉天。梦回故国人空还，望断重城月自圆。时泰未能抛组绶，性孤终是忆林泉。明朝奉诏遐方去，何处烟江寄客船。
邺中和崔迈著作
作者：寇准
朝代：宋

虚室凝愁厌夜眠，长吟静对欲凉天。梦回故国人空远，望断重城月自圆。时泰未能抛组绶，性孤终是忆林泉。明朝奉诏遐方去，何处烟江寄客船。独倚空楼畏景残，凝眸魂断楚云端。猿清好杂江声听，山远宜和霁色看。鸟掠平芜堪入画，风来危槛欲生寒。萧萧前浦归帆静，落日长吟且凭栏。
邺中和崔迈著作·其一
作者：寇准
朝代：宋

虚室凝愁厌夜眠，长吟静对欲凉天。梦回故国人空远，望断重城月自圆。时泰未能抛组绶，性孤终是忆林泉。明朝奉诏遐方去，何处烟江寄客船。
邺中和崔迈著作·其二
作者：寇准
朝代：宋
体裁：七言律诗

独倚空楼畏景残，凝眸魂断楚云端。猿清好杂江声听，山远宜和霁色看。鸟掠平芜堪入画，风来危槛欲生寒。萧萧前浦归帆静，落日长吟且凭栏。
邺北旅中怀友人
作者：寇准
朝代：宋

浮世多尘事，悠悠难定期。梦阑怀远夜，秋尽望乡时。道在应无闷，风浇自业诗。何当归钓渚，搘肘一沉思。
邺北旅中怀友人
作者：寇准
朝代：宋

浮世多尘事，悠悠难定期。梦阑怀远夜，秋尽望乡时。道在应无闷，风浇自业诗。何当归钓渚，支肘一沉思。
酒醒
作者：寇准
朝代：宋
体裁：七言绝句

胜游欢宴是良图，何必凄凄独向隅。深院酒醒春日晚，只闻芳树语提壶。
醉题
作者：寇准
朝代：宋
体裁：七言绝句

榴花满瓮拨寒醅，痛饮能令百恨开。大抵天真有高趣，腾腾须入醉乡来。
重到进公院
作者：寇准
朝代：宋
体裁：七言绝句

伍年重到支公院，物态人情尽不同。唯有寒柽暗秋色，依然蝉噪夕阳中。
重阳登高偶作
作者：寇准
朝代：宋
体裁：五言律诗

务闲留上客，佳节值重阳。旨酒浮仙菊，清歌绕画梁。高城明落日，疏树觉微霜。且尽登临兴，馀欢尚未忘。
重阳登高偶作
作者：寇准
朝代：宋

务闲留上客，佳节值重阳。
旨酒浮仙菊，清歌遶画梁。
高城明落日，疏树觉微霜。
且尽登临兴，余欢尚未忘。
野步
作者：寇准
朝代：宋
体裁：五言排律

幽景恣追寻，迟迟傍柳阴。静思非世务，孤立是闲心。村迥遥峰出，溪明返照侵。片沙招野步，白鹭伴高吟。积雨回塘涨，微晴叠翠深。春鸠鸣古寺，烟草入平林。迸笋行无定，飞花势不禁。凝然客亭上，乡思独沉沉。
野步
作者：寇准
朝代：宋

幽景恣追寻，迟迟傍柳阴。
静思非世务，孤立是闲心。
村迥遥峰出，溪明返照侵。
片沙招野步，白鹭伴高吟。
积雨迴塘涨，微晴迭翠深。
春鸠鸣古寺，烟草入平林。
迸笋行无定，飞花势不禁。
凝然客亭上，乡思独沉沉。
金陵怀古
作者：寇准
朝代：宋

极目望吴甸，野烟凝乱流。
夜来榆塞雁，叫断石城秋。
旧苑荒余草，平川半古丘。
迟迟独迴首，落日一蝉幽。
金陵怀古
作者：寇准
朝代：宋
体裁：五言律诗

极目望吴甸，野烟凝乱流。夜来榆塞雁，叫断石城秋。旧苑荒馀草，平川半古丘。迟迟独回首，落日一蝉幽。
长安书事
作者：寇准
朝代：宋

一从洛邑移秦甸，三见东郊绽早梅。
莲府昼闲铃合闭，柳营春暖射堂开。
斋坛首冠惭诸将，相印兼营接上台。
何事燕公轻仗钺，却言分阃是麤才。
长安书事
作者：寇准
朝代：宋

一从洛邑移秦甸，三见东郊绽早梅。莲府昼闲铃閤闭，柳营春暖射堂开。斋坛首冠惭诸将，相印兼营接上台。何事燕公轻仗钺，却言分阃是粗才。
长安书事
作者：寇准
朝代：宋

一从洛邑移秦甸，三见东郊绽早梅。
莲府昼闲铃閤闭，柳营春暖射堂开。
斋坛首冠惭诸将，相印兼营接上台。
何事燕公轻仗钺，却言分阃是麤才。
长安春书
作者：寇准
朝代：宋
体裁：七言律诗

务闲公府都无事，骑吏前驱引马行。雨霁晚街官柳色，日长春寺讲钟声。云山已有终南秀，泉石犹思洛下清。闻道曲江新水满，欲携歌管出重城。
长安春日
作者：寇准
朝代：宋

淡淡秦云薄似罗，灞桥杨柳拂烟波。夕阳楼上山重叠，未抵愁春一倍多。
长安春日
作者：寇准
朝代：宋

淡淡秦云薄似罗，灞桥杨柳拂烟波。
夕阳楼上山重迭，未抵愁春一倍多。
长安春望感怀
作者：寇准
朝代：宋
体裁：五言绝句

灞岸春波远，秦川暮雨微。凭高正愁绝，烟树更斜晖。
长郊雨余远树减翠新蝉忽鸣激耳嘹唳久客孤坐情如何哉形之于文聊以自遣
作者：寇准
朝代：宋

遥山夏雨歇，远树凉风至。
凭栏偶开襟，新蝉动秋思。
沙溪洁细流，庭木惊疏翠。
节候又復然，幽忧斯所萃。
芳岁若奔流，羲光不停辔。
感物悼前期，谁知此时意。
长郊雨馀远树减翠新蝉忽鸣激耳嘹唳久客孤坐情如何哉形之于文聊以自遣
作者：寇准
朝代：宋
体裁：五言排律

遥山夏雨歇，远树凉风至。凭栏偶开襟，新蝉动秋思。沙溪洁细流，庭木惊疏翠。节候又复然，幽忧斯所萃。芳岁若奔流，羲光不停辔。感物悼前期，谁知此时意。
闲夜围棋作
作者：寇准
朝代：宋
体裁：五言绝句

归山终未遂，折桂复何时。且共江人约，松轩雪夜棋。
闲夜围棋作
作者：寇准
朝代：宋

归山终未遂，折桂復何时。
且共江人约，松轩雪夜棋。
闷书
作者：寇准
朝代：宋
体裁：七言绝句

秋忆故乡魂欲断，晚临寒浦思如流。归来古屋寒灯暗，能较骚人几处愁。
闻杜宇
作者：寇准
朝代：宋
体裁：七言绝句

曾为深冤无处雪，长年江上哭青春。平林雨歇残阳后，愁杀天涯去国人。
闻笛
作者：寇准
朝代：宋
体裁：五言绝句

平野人归后，孤城日落时。西风闻一笛，惆怅忆桓伊。
阳关引·塞草烟光阔
作者：寇准
朝代：宋
体裁：词

塞草烟光阔。渭水波声咽。春朝雨霁轻尘歇。征鞍发。指青青杨柳，又是轻攀折。动黯然、知有后会甚时节。更尽一杯酒，歌一阕。叹人生，最难欢聚易离别。且莫辞沉醉，听取阳关彻。念故人、千里自此共明月。
阳关引·塞草烟光阔
作者：寇准
朝代：宋

塞草烟光阔，渭水波声咽。春朝雨霁轻尘歇。征鞍发。指青青杨柳，又是轻攀折。动黯然，知有后会甚时节。更尽一杯酒，歌一阕。叹人生，最难欢聚易离别。且莫辞沉醉，听取阳关彻。念故人，千里自此共明月。
雨中书事
作者：寇准
朝代：宋

一雨起前浦，霏微向暮秋。谁方眠钓艇，我独在江楼。山晦峰峦隐，烟凝岛屿幽。何当见晴旭，一得泛回舟。
雨中书事
作者：寇准
朝代：宋

一雨起前浦，霏微向暮秋。
谁方眠钓艇，我独在江楼。
山晦峰峦隠，烟凝岛屿幽。
何当见晴旭，一得泛迴舟。
雨夜书事
作者：寇准
朝代：宋

离人听积雨，滴滴动乡心。故国程犹远，重门夜正深。气昏濛烬烛，巢冷语栖禽。遥想江南岸，馀花委故林。
雨夜书事
作者：寇准
朝代：宋

离人听积雨，滴滴动乡心。
故国程犹远，重门夜正深。
气昏蒙烬烛，巢冷语栖禽。
遥想江南岸，余花委故林。
雨夜书事
作者：寇准
朝代：宋

离人听积雨，滴滴动乡心。故国程犹远，重门夜正深。气昏蒙烬烛，巢冷语栖禽。遥想江南岸，馀花委故林。
雨夜许氏第会宿各赋四韵
作者：寇准
朝代：宋

雨夜销烦暑，林塘向夕幽。庭虚惟欠月，树冷欲生秋。河北嗟新别，樽前念旧游。若非逢胜会，何以解离忧。
雨夜许氏第会宿各赋四韵
作者：寇准
朝代：宋

雨夜销烦暑，林塘向夕幽。
庭虚惟欠月，树冷欲生秋。
河北嗟新别，罇前念旧游。
若非逢胜会，何以解离忧。
雪霁池上
作者：寇准
朝代：宋
体裁：古风

雪霁池上亭，晴光照泉石。暖觉岸冰销，静闻檐溜滴。务简身暂闲，景幽心自适。极目望南山，圭峰露微碧。
雪霁池上
作者：寇准
朝代：宋

雪霁池上亭，晴光照泉石。暖觉岸冰销，静闻簷溜滴。务简身暂闲，景幽心自适。极目望南山，圭峰露微碧。
雾山寺
作者：寇准
朝代：宋
体裁：七言律诗

青红楼殿枕寒溪，门外天垂斗柄低。啼鸟不知春向背，落花依旧水东西。半桥霜月光相照，一带松烟色未齐。谁谓百年榛莽地，香云今日绕轮蹄。
青州西楼雨中闲望
作者：寇准
朝代：宋
体裁：七言绝句

海上秋添寂寞情，万家烟树暝重城。萧萧细雨遥天暮，独向空楼闻笛声。
顶山
作者：寇准
朝代：宋
体裁：五言律诗

雨歇黄梅后，秋生麦熟前。偶同金马客，来访玉龙泉。竹叶一尊酒，榴花五月天。不妨扶拄杖，行到白云边。
题巴东寺
作者：寇准
朝代：宋
体裁：五言律诗

寺在啼猿外，门开古涧涯。山深微有径，树老半无枝。望远云长暝，谈空日渐移。恐朝金马去，还失白莲期。
题庐山太平兴国宫
作者：寇准
朝代：宋
体裁：七言绝句

飞泉喷薄走虹蜺，远岫峥嵘植玉圭。若有桃花镇开落，游人应认武陵溪。
题杨氏别墅
作者：寇准
朝代：宋
体裁：五言律诗

门巷枕江濆，疑将俗境分。湖山晴后见，天籁静中闻。径僻苔空老，林寒日渐曛。高怀无一事，长岁似孤云。
题花
作者：寇准
朝代：宋
体裁：七言绝句

繁花昨夜香苞裂，露裛风吹照野时。能与离人添怅望，一时留与子规啼。
题阊门外小寺壁
作者：寇国宝
朝代：宋

黄叶西陂水漫流，籧篨风急滞扁舟。
夕阳暝色来千里，人语鷄声共一丘。
题阊门外小寺壁
作者：寇国宝
朝代：宋

黄叶西陂水漫流，籧篨风急滞扁舟。夕阳暝色来千里，人语鸡声共一丘。
題閶門外小寺壁
作者：寇國寶
朝代：宋

黄葉西陂水漫流，籧篨風急滯扁舟。
夕陽暝色來千里，人語鷄聲共一丘。
中書秋日有懷青社舊遊因書一首
作者：寇準
朝代：宋

掖垣秋色生鷄樹，忽憶青丘感舊情。
曾倚西樓吟暮雨，數峰寒碧遶高城。
九日不飲
作者：寇準
朝代：宋

雲淡長空日欲斜，水邊衰柳噪寒鴉。
病來不飲空凄感，獨遶東籬詠菊花。
九日羣公出遊郊外余方卧郡齋聽水因寄一絕呈諸官
作者：寇準
朝代：宋

菊老東籬人病酒，西風黄葉滿荒田。
不知今日登高興，何似虛堂聽水眠。
予頃從穰下移涖河陽洎出中書復領分陝惟茲二鎮俯接洛都皆山河襟带之地也每凭高極望思以詩句狀其物景久而方成四絕句書于河上亭壁·其一
作者：寇準
朝代：宋

堤草惹煙連野綠，岸花經雨壓枝紅。
年來多病辜春醉，惆悵河橋酒旆風。
予頃從穰下移涖河陽洎出中書復領分陝惟茲二鎮俯接洛都皆山河襟带之地也每凭高極望思以詩句狀其物景久而方成四絕句書于河上亭壁·其三
作者：寇準
朝代：宋

岸闊檣稀浪渺茫，獨凭危檻思何長。
蕭蕭遠樹疏林外，一半秋山带夕陽。
予頃從穰下移涖河陽洎出中書復領分陝惟茲二鎮俯接洛都皆山河襟带之地也每凭高極望思以詩句狀其物景久而方成四絕句書于河上亭壁·其二
作者：寇準
朝代：宋

蟬鳴日正樹陰濃，避暑行吟獨杖筇。
却愛野雲無定處，水邊容易聳奇峰。
予頃從穰下移涖河陽洎出中書復領分陝惟茲二鎮俯接洛都皆山河襟带之地也每凭高極望思以詩句狀其物景久而方成四絕句書于河上亭壁·其四
作者：寇準
朝代：宋

暮天寥落凍雲垂，一望危亭欲下遲。
臨水數村誰畫得，淺山寒雪未銷時。
偶書
作者：寇準
朝代：宋

往事都如夢，流年只斷魂。
不堪春盡日，細雨欲黄昏。
再到鄴下有感
作者：寇準
朝代：宋

漳濱勝地皆牢落，晚歲重來恨莫收。
極浦寺藏雲樹老，故人門鎖雨苔秋。
煙霄得路輸時彥，泉石忘機阻舊遊。
今日重思昔年事，放懷惟上夕陽樓。
再歸秦川
作者：寇準
朝代：宋

阮路何方盡，西歸興未勞。
河流經陝狹，山色入秦高。
返照明秋壘，孤村接暮濤。
還如丁令至，故里滿蓬蒿。
冬夜旅思
作者：寇準
朝代：宋

年少嗟羈旅，煙宵進未能。
江樓千里月，雪屋一龕燈。
遠信憑邊雁，孤吟寄嶽僧。
爐灰愁擁坐，硯水半成冰。
冬日偶成
作者：寇準
朝代：宋

正是旅愁悲遠宦，況逢邊塞向殘年。
輪蹄影絕冬深路，鳥雀聲稀雪後天。
探騎經旬無使客，戍樓終日有烽煙。
病來無復拈罇酒，獨向虛窗盡日眠。
冬日偶書
作者：寇準
朝代：宋

戶庭初過雪，鳥雀亦聲稀。
天淡雲容結，林寒日影微。
虛名何足道，前是旋成非。
簪紱全忘念，終須掃澗扉。
冬日北齋
作者：寇準
朝代：宋

寒風颯颯響庭槐，愛日明窗坐北齋。
閑憶故山歸未得，舊遊時展認雲崖。
初到長安書懷
作者：寇準
朝代：宋

薦承丹詔撫彫殘，適值年豐萬井安。
舊職尚兼黄閣貴，前驅新擁碧油寒。
靜憐風竹經宵聽，老愛山雲盡日看。
魂夢不知關塞外，有時猶得到金鑾。
初夏雨中
作者：寇準
朝代：宋

綠樹新陰暗井桐，雜英當砌墜疏紅。
重門寂寂經初夏，盡日垂簾細雨中。
初秋即事
作者：寇準
朝代：宋

古邑端居夏景移，炎飆經雨自收威。
蓮衰小渚秋光淡，蟬噪平林夕照微。
冷句每招江客和，深心終約嶽雲歸。
晚凉却近南亭立，獨看沙鷗向浦飛。
判都省感懷
作者：寇準
朝代：宋

昔爲學士掌三銓，屈指年光三十年。
秋雨滴階桐已老，白頭重到倍依然。
南亭
作者：寇準
朝代：宋

初夜南亭望，清吟露濕衣。
雨餘羣籟發，天淡數星稀。
秋氣又還至，故園猶未歸。
虛堂愁重入，燭白冷光微。
南亭晨望寄唐知印
作者：寇準
朝代：宋

夢覺偶晨起，南軒還獨過。
曉光生遠樹，露氣冷疏荷。
窗白遊塵少，風清靜興多。
遥知江郡守，幽趣在煙波。
南冠亭秋晚閑望
作者：寇準
朝代：宋

南冠亭外淡江天，久客登臨更浩然。
遠浦秋深翻白浪，孤山日暮起蒼煙。
已嗟異國逢衰節，況復西風聽亂蟬。
倦鳥知還雖有意，故林無奈隔秦川。
南宮宿齋靜思陝城東閣竹
作者：寇準
朝代：宋

南宮向夕景彌清，風竹蕭然動遠情。
憶到陝城東閣伴，拂窗敲砌送寒聲。
南平驛
作者：寇準
朝代：宋

心隨流水還鄉國，身向青山上屈盤。
秋夢不成秋雨細，西風一夜客亭寒。
南浦
作者：寇準
朝代：宋

春色入垂楊，煙波漲南浦。
落日動離魂，江花泣微雨。
南陽夏日
作者：寇準
朝代：宋

綠楊陰密覆回廊，深院簾垂晝景長。
人靜獨聞幽鳥語，風來時有異花香。
世間寵辱皆嘗遍，身外聲名豈足量。
閑讀南華真味理，片心惟只許蒙莊。
南陽帝上各賦玉蝴蝶花一絕
作者：寇準
朝代：宋

堪賞東君造化奇，裝成蝴蝶滿纖枝。
粉融輕翅攢花蕊，疑是尋芳未去時。
南陽春日
作者：寇準
朝代：宋

水滿池塘花遶城，日斜南陌暖風輕。
千門柳色春煙淡，獨倚高樓聞暮鶑。
古別意
作者：寇準
朝代：宋

水螢光淡曉色寒，庭除索寞星河殘。
清樽酒盡艷歌闋，離人欲去肝腸絕。
露荷香散西風驚，征車漸遠聞鷄鳴。
深閨從此泣秋扇，夢魂長在遼陽城。
句·其一
作者：寇準
朝代：宋

冬葉扶疏碧繖團，溪山環郭莫窮端。
句·其一〇
作者：寇準
朝代：宋

兼曹謀未展，八幕志方攄。
句·其一一
作者：寇準
朝代：宋

自憐野客都無著。
句·其一二
作者：寇準
朝代：宋

啼鶑夢裏聞。
句·其七
作者：寇準
朝代：宋

老覺腰金重，慵便枕玉凉。
句·其三
作者：寇準
朝代：宋

青草湖平兩岸水，岳陽樓對三吳州。
句·其九
作者：寇準
朝代：宋

杜鵑啼處血成花，梅子黄時雨如霧。
句·其二
作者：寇準
朝代：宋

蒼芷溪烟晻靄山，翛然城角起天端。
句·其五
作者：寇準
朝代：宋

到海祇十里，過山應萬重。
句·其八
作者：寇準
朝代：宋

少年挾彈何狂逸，不用金丸用蜡丸。
句·其六
作者：寇準
朝代：宋

水底日爲天上日。
句·其四
作者：寇準
朝代：宋

漢水泱泱繞鳳林，峴山南路白雲深。
和人春暮·其一
作者：寇準
朝代：宋

流年賦分長多感，盡日長思立短亭。
猶謝海棠花始發，似留春色向凋零。
和人春暮·其二
作者：寇準
朝代：宋

昔曾過洛浦，遺恨寫蒼苔。
往事詩空在，春深我獨來。
和向相公見寄
作者：寇準
朝代：宋

玉殿登科四十年，當時交友盡英賢。
歲寒唯有君兼我，頭白猶持將相權。
和御製祀后土
作者：寇準
朝代：宋

臨晉迎清蹕，靈壇備克禋。
薦誠祠后土，求福爲蒸民。
展義王猷遠，推恩慶賜均。
千官陪漢祀，萬國奉虞巡。
仗衛明初日，郊原麗上春。
花飛函谷路，柳暗大陽津。
宿麥深藏雉，柔桑遠映人。
河流迴二陝，山勢壯三秦。
簫鼓聞睢上，旌旗過渭濱。
天聲驚遠野，兵氣懾邊鄰。
在鎬皇歡洽，橫汾睿藻新。
周南慚滯迹，空想屬車塵。
和御製降聖節內中道場睹瑞鶴神雀歌
作者：寇準
朝代：宋

秋殿霜凝當永夕，靈場齋潔方無斁。
高真諄誨昔親聞，上帝休禎今再覿。
鬰葱兮卿雲，仙鶴兮不羣。
肅清兮采席，神雀兮振翼。
香飄華燭焰亭亭，風度翠簾聲歷歷。
嘉應紛綸寶運昌，聖人功與天無極。
和李逢同年水閣閑望
作者：寇準
朝代：宋

務簡凭危檻，凝然感物華。
孤村經野燒，極浦見漁家。
灘急舟難渡，山高日易斜。
明時如道在，焉復痛懷沙。
和蒨桃
作者：寇準
朝代：宋

將相功名終若何，不堪急景似奔梭。
人間萬事何須問，且向樽前聽艷歌。
和趙監丞春江送別
作者：寇準
朝代：宋

孤舟東去水煙微，久客那堪更送歸。
三月江頭春盡日，片帆輕絮共紛飛。
和趙監丞贈隠士
作者：寇準
朝代：宋

不愛簪裾陪盛列，終年深隠養天機。
靜聞風雨眠漁艇，閑稱林泉掛道衣。
門接水村多野色，鶴當莎徑立殘暉。
高吟幽賞無羈束，始覺趨時事事非。
喜吉上人至
作者：寇準
朝代：宋

喜師來訪我，幽會興何長。
清論都無倦，鄉愁頓欲忘。
疏林秋色暮，虛閣水風凉。
久坐慵言別，微陽下短牆。
喜吉上人至
作者：寇準
朝代：宋

鄴北至夔城，三千里外程。
勞尋苦吟伴，獨入亂山行。
楚水秋無際，巴猿夜有聲。
逢師不能寐，因話故鄉情。
塞上
作者：寇準
朝代：宋

春風千里動，榆塞雪方休。
晚角數聲起，交河冰未流。
征人臨迥磧，歸雁別滄洲。
我欲思投筆，期封定遠侯。
塞上秋懷
作者：寇準
朝代：宋

未識窮邊苦，今遊信有之。
秋林殘照後，關路獨行時。
磧迥風長急，天寒雁度遲。
離心已無頼，更聽戍樓鼙。
夏夜閑書
作者：寇準
朝代：宋

雨濛村落野梅黄，茅閣長吟水氣凉。
幽鳥遠聲來獨樹，小荷疏影占前塘。
閑心終不忘魚釣，澹水真宜習老莊。
報國自知無世用，煙蓑何日卧清漳。
夏日
作者：寇準
朝代：宋

離心杳杳思遲遲，深院無人柳自垂。
日暮長廊聞燕語，輕寒微雨麥秋時。
夏日晚凉
作者：寇準
朝代：宋

微凉天氣似秋期，風觸疏簾影自移。
遠夢有時尋水寺，孤吟終日對莎池。
笋梢成翠堆輕籜，梅實翻黄壓嫩枝。
兀兀騰騰聊自遣，此懷深謝野僧知。
夏日有懷
作者：寇準
朝代：宋

庭樹陰陰夏景遲，閑房愁對暮簾垂。
因思往歲陪天仗，正是瑶池賜宴時。
夜坐懷故友
作者：寇準
朝代：宋

西風起窮巷，衆木又彫零。
蕙浦月華白，竹窗燈影青。
故人難重見，鄰笛不堪聽。
行傍秋池上，孤吟對遠星。
夜坐有懷寄張士遜
作者：寇準
朝代：宋

清秋吟更僻，況復古亭間。
少夢蟲聲碎，無風樹影閑。
月華澄曲沼，霜氣滿空山。
不見張夫子，誰人共往還。
夜度娘
作者：寇準
朝代：宋

煙波渺渺一千里，白蘋香散東風起。日暮汀洲一望時，柔情不斷如春水。
夜懷寄友生
作者：寇準
朝代：宋

遥夜獨無趣，怳然思故交。
泉聲飛石壁，星影動林梢。
志壯難低俗，情閑任獻嘲。
秋山雖入望，猶不似衡茅。
夜望
作者：寇準
朝代：宋

南亭閑坐欲忘機，望久前村島嶼微。
數點寒燈起煙浪，江艇應見夜漁歸。
夜泊江上
作者：寇準
朝代：宋

歲暮峽中村，維舟古樹根。
羣峰初落日，夜後獨聞猿。
流水自無盡，客愁那可論。
平明離楚岸，迢遞指吳門。
天安殿致齋
作者：寇準
朝代：宋

國陽崇大報，王宇藻多儀。
散致尊王度，懷柔祝帝禧。
儲精通合漠，玩志協徵夷。
律正風來迥，宵長月上遲。
漏筒聲淅瀝，陛戟影流離。
夙戒羣倫序，交懽百慮怡。
星繁陳法仗，雲密蔭平逵。
傳曉鳴梢動，威容聲率祗。
天安殿酌獻天書
作者：寇準
朝代：宋

聖運昭惟永，高真協降祥。
方嚴泰壇祀，先薦釜山章。
典禮官無曠，涓辰筮有常。
中天華闕秘，象衮睟容莊。
宵迥星河燦，風微羽衛揚。
獻酬靈契接，陟降寶儀彰。
顧諟欽元命，寅恭達上蒼。
彌文輝竹帛，備物儼蕭薌。
尊道宸心至，登春雅俗康。
猶將奉齋潔，禔福俟穰穰。
奉和御製中秋翫月歌
作者：寇準
朝代：宋

戒井銅龍漏水平，玉輪初滿物華清。
光連南極星輝正，影泛中天帝宇明。
風來蘋末披輕霧，香濕蘭叢浥零露。
絳河橫度燦雲章，靈鵲羣飛遶宮樹。
法久照兮慶昌時，樂芳宴兮忘疲。
敷睿文兮玩澄景，當嚴更兮漸永。
九門秘邃敞堯宸，靄靄金波矚目頻。
進牘豈能抽鄙思，賡歌深媿預朝倫。
奉和御製南郊禮成
作者：寇準
朝代：宋

薦降靈符昭瑞命，交修盛則薦清衷。
朝真曲里揚丕烈，類帝圓壇報昊穹。
述職萬邦咸執玉，來庭異域協占風。
禹功高大天無極，堯德明如日正中。
福浸含生臻富壽，澤流綿宇霈龐鴻。
粢盛豐潔神皆饗，金石和平政本通。
鬰鬰雲煙當晝麗，熙熙景物共春融。
羣臣抃蹈瞻宸扆，願比南山祝壽躬。
奉和御製奉祀述懷歌
作者：寇準
朝代：宋

巍巍至德充綿宇，翼翼宸心臨兆庶。
覆育懷生動法天，講求茂典皆師古。
協和神化踵唐堯，彬蔚頌聲踰吉甫。
赫奕皇威振八荒，清夷王度綏中土。
豐年朝野正歡康，溢牒充圖福紀祥。
睿聖繼明恢大業，禎符錫祚降穹蒼。
省方展寀宣邦職，登岱銘功舉國章。
睢上埋牲專事地，漢唐故實存聞記。
精靈昭感果潛通，瑞應昭臻知所自。
飆羽光臨神告彰，洪源肇啟僊游暨。
瀨鄉舊壤闢珍詞，款謁齋莊敦睿意。
譙都奏牘達彤庭，耆耋雲趨共瀝誠。
順考皇儀尊妙道，再修盛節徇輿情。
聲明文物當興運，申命羣儒究禮經。
秩秩德音咸布惠，穰穰景福必求成。
恭虔毖祠爲齋久，企仰真風志克勤。
肅奉蕭薌嘉薦備，廣覃慶賜湛恩頻。
式揚丕烈心彌潔，祗上鴻名道益伸。
將睹虞巡陪法從，幸同鳬藻樂昌辰。
奉和御製真游殿上梁
作者：寇準
朝代：宋

敦崇妙本膺丕貺，濬發鴻源示永年。
吉語密傳當乙夜，粹儀祗覿擁祥煙。
皇心翼翼精齋至，祖德綿綿道誨宣。
誕集純禧彰錫羨，交修茂典表欽先。
爰稽大壯新瓊宇，仰法殊庭設綺筵。
山積瓌材咸備矣，神扶華棟見巍然。
元龜獻兆良辰協，哲匠施勤庶藝全。
四柱如翬循寶勢，觚稜削玉燦珠躔。
黼帷夙設宸居麗，翠葆躬臨聖志虔。
昭答明靈陳盛會，睿詞敷暢煥雲牋。
奉和御製郊外觀稼
作者：寇準
朝代：宋

天苑清塵宿雨收，翠華觀稼慶盈疇。
氣和玉燭成豐歲，露冷金莖凜素秋。
日麗鮮原平杳杳，煙含嘉穀鬰油油。
共知省歛敦農事，信史騰芳紀聖遊。
奉聖旨賦牡丹花
作者：寇準
朝代：宋

栽培終得近天家，獨有芳名出衆花。
香遞暖風飄御座，葉籠輕靄襯明霞。
縱吟宜把紅牋襞，留賞惟張翠幄遮。
深覺侍臣千載幸，許隨仙仗看穠華。
存目·其三
作者：寇準
朝代：宋

詩題：寄京兆向相公敏中首句：九萬鵬霄振翼時。
宮詞
作者：寇準
朝代：宋

長門秋夜雨，窗外滴寒聲。
悔不先辭輦，應無別恨生。
宿江西寺
作者：寇準
朝代：宋

獨宿西林夜，凝然靜擁袍。
巫雲秋暝峽，楚月冷生濤。
莎敗蛩猶噪，鄉遥夢亦勞。
霜風開落葉，還欲續離騷。
寄漳川隠士·其一
作者：寇準
朝代：宋

志高長說耻鳬趨，歲晏園林戀隠居。
陋巷自甘棲短褐，侯門終不曳長裾。
夜吟雪屋冥搜句，春結煙蓑老釣漁。
爲我紅塵偶爲吏，近來還寄絕交書。
寄漳川隠士·其二
作者：寇準
朝代：宋

慵趨大厦戀山薇，立志由來與世違。
溪上有時逢靜釣，雪中長日掩閑扉。
自知天爵高人爵，不愛朝衣換布衣。
我逐浮名任飄泊，清泉難得共忘機。
寄獻廣南許虞部
作者：寇準
朝代：宋

南國江山五十州，星郎從此播芳猷。
詩窮雅道皆清唱，官重名曹未白頭。
望斷蠻村煙樹遠，吟殘嶺月海風秋。
三年政滿迎丹詔，諫署重膺仄席求。
寄贈笠澤處士
作者：寇準
朝代：宋

笠澤漁人高節奇，白頭猶自著蓑衣。
吟過竹院僧留宿，釣罷煙江鶴伴歸。
花落砌邊春雨歇，酒醒林際夕陽微。
中朝名士皆知己，多說東來信亦稀。
寓居有懷
作者：寇準
朝代：宋

疏林頻落葉，孤僻繼離騷。
獨坐聞鴻遠，閑吟見月高。
夢回更自永，思苦夜何勞。
寂寂西郊內，披衣聽海濤。
小韓店
作者：寇準
朝代：宋

昔從鄴下遊梁苑，孤店曾經十數迴。
歲月暗移人事改，白頭重到小韓來。
岐下秋書
作者：寇準
朝代：宋

碧樹微凉露氣清，感愁懷舊獨含情。
西樓月夜明如水，只欠桓伊一笛聲。
岐下西園秋日書事
作者：寇準
朝代：宋

務簡羣吏散，披襟幽興長。
松篁經晚節，蘭菊有清香。
水凈澄秋色，山高見夕陽。
身閑心自泰，何必濯滄浪。
峽中春感
作者：寇準
朝代：宋

二年窮峽外，不見帝城春。
覽照知年老，逢花感恨頻。
浮榮何足貴，幽別轉難伸。
終憶歸清渭，林泉卜舊鄰。
左馮寺樓閑望
作者：寇準
朝代：宋

閑思至道年中事，獨倚左馮城外樓。
目斷平皋人不見，暮天無際水悠悠。
巴東寒食
作者：寇準
朝代：宋

春雨蕭蕭寒食天，遠行猶在楚江邊。
人思故國迷殘照，鳥隔深花語斷煙。
薄宦未能酬壯節，良時空自感流年。
因循未學陶潛興，長見孤雲倍黯然。
巴東書事
作者：寇準
朝代：宋

鄉思終日有，孤淡厭琴樽。
衆木侵山徑，寒江逼縣門。
浪沉灘見脊，雨過壁生痕。
憔悴悲蘭蕙，因思楚屈原。
巴東有感
作者：寇準
朝代：宋

長歲天涯悲斷梗，逢君無處不傷情。
那堪日落紅樓伴，更聽蕭蕭杜宇聲。
巴東縣齋秋書
作者：寇準
朝代：宋

訟庭終日靜，琴鶴亦長閑。
晚樹生凉吹，秋思在遠山。
水穿吟閣過，苔遶印床斑。
幸有江雲看，何須卜往還。
巴東驛秋日晚望
作者：寇準
朝代：宋

楚驛獨閑望，山村秋暮天。
數峰橫夕照，一笛起江船。
遣恨須言命，冥心漸學禪。
遲遲未回首，深谷暗寒煙。
帝城秋望
作者：寇準
朝代：宋

登臨秋向盡，千里見王畿。
過雨山逾翠，經霜菊漸稀。
平原夕靄起，高樹宿禽歸。
一望關河道，空令詠式微。
庚辰歲將命至巴東時已秋序霜荷索然偶賦是章用遣幽恨
作者：寇準
朝代：宋

秉軺偶將命，撫俗煙江湄。
地僻接窮峽，務簡稀公期。
秋信任無趣，野懷良自宜。
月白夜蟬響，池暗風荷衰。
溪雲入破牖，山菊開疏籬。
貰酒不能醉，鄉園空結悲。
徘徊獨凝望，目極長天涯。
廬山
作者：寇準
朝代：宋

江南到處佳山水，廬阜丹霞是勝遊。
獨抱古琴携竹杖，若逢絕境莫歸休。
弔任瓘處士
作者：寇準
朝代：宋

一生長抱恨，終亦是貧居。
遺信留孤鶴，營墳賣古書。
竹齋無俗物，秋圃有寒蔬。
福善何言昧，悠然望太虛。
御製乃眷儲闈方崇學術錫羣書於冊府勵至業於承華日命近班同觀盛事七言十韻詩一首奉聖旨次韻
作者：寇準
朝代：宋

景命昭彰佑德基，元儲敦裕協祥期。
寢門劭至嘗無怠，學肆多聞詎有疑。
金玉騰音鏘睿律，簡編申錫振良規。
河圖奧秘言誠訓，藝圃優柔善益資。
玉宇風清傳密詔，蓬山雲委錫芳蕤。
天顔不遠回宸眷，肉味都忘聽寶辭。
燕翼詒謀欣教盛，上庠隆道慶才奇。
叨逢華旦居黄閣，久侍宣遊近赤墀。
恩厚薦承三晝接，力微寧致百工熙。
東闈疏問英猷遠，聖慮乾乾更念茲。
御製慶先后升祔禮成七言六韻奉和
作者：寇準
朝代：宋

天錫靈符興寶祚，澤流綿宇福含生。
蒸蒸至孝咸歸厚，翼翼精衷尚執盈。
順考漢儀彰道廣，欽崇周典闡文明。
豆籩合饗豐盛備，管磬同和雅奏成。
愛景融輝昭善應，非煙絢采協殊禎。
尊升茂典光惇史，稽古鴻猷振帝紘。
微凉
作者：寇準
朝代：宋

高桐深密間幽篁，乳燕聲稀夏日長。
獨坐水亭風滿袖，世間清景是微凉。
悶書
作者：寇準
朝代：宋

秋憶故鄉魂欲斷，晚臨寒浦思如流。
歸來古屋寒燈暗，能較騷人幾處愁。
惜花
作者：寇準
朝代：宋

深謝暖風傳馥郁，長憂夜雨暗摧殘。
黄昏欲放笙歌散，更遶朱欄子細看。
感興
作者：寇準
朝代：宋

憶昔金門初射策，一日聲華喧九陌。
少年得意出風塵，自爲青雲無所隔。
主上掄才登桂堂，神京進秩奔殊方。
墨綬銅章竟何用，巴雲瘴雨徒荒凉。
有時扼腕生憂端，儒書讀盡猶饑寒。
丈夫意氣到如此，搔首空歌行路難。
感興寄蓮嶽一二詩禪友
作者：寇準
朝代：宋

西風傷遠別，前計競成非。
芳草此時暮，故山何日歸。
禪應同雅道，貧合長天機。
翻憶雲溪伴，無憀對落暉。
感舊
作者：寇準
朝代：宋

長思密勿侍甘泉，丹地翱翔獨少年。
重到文昌倍惆悵，秋風霜鬢共蕭然。
憶岐下小池
作者：寇準
朝代：宋

長憶西園清夜景，酒闌無不獨臨池。
可憐隴月三更白，誰見紅蕖露滴時。
憶岐下舊遊
作者：寇準
朝代：宋

二年岐下假諸侯，事簡民安選勝遊。
花寺水村時駐馬，暮天秋雪獨登樓。
靜眠鈴閤聞羌笛，閑酌松醪引越甌。
別後幾回空有恨，葉飛蟬噪動離愁。
憶樊川
作者：寇準
朝代：宋

閑想舊遊都似夢，別來秦樹又西東。
高秋最憶樊川景，稻穗初黄柿葉紅。
憶洛陽
作者：寇準
朝代：宋

金谷春來柳自黄，曉煙晴日映宮牆。
不堪花下聽歌處，却向長安憶洛陽。
應制太清樓觀書
作者：寇準
朝代：宋

仙禁開書府，神毫紀格言。
簡編包舜禹，圍範總乾坤。
稽古崇邦教，斯文闢聖門。
從遊觀奧秘，何以報宸恩。
應制賞花
作者：寇準
朝代：宋

上苑經春雨，宸遊屬盛時。
花光籠寶檻，柳色暗龍池。
瀲灧雕觴滿，融和暖日遲。
共歌成至樂，千載播聲詩。
應制賞花釣魚
作者：寇準
朝代：宋

龍禁含佳氣，鑾輿下建章。
碧波微蕩漾，紅萼竟芬芳。
玉斝春醪滿，金波晝漏長。
逢時空竊抃，萬宇正歡康。
成安感秋
作者：寇準
朝代：宋

蟬噪木葉下，遠客忽驚秋。
凝恨悲晚候，萬緒皆如抽。
芳時同夢幻，急景如奔流。
念我何爲者，年來生百憂。
貧居負勝事，壯歲傷羈遊。
臨民慚墨綬，垂釣思滄洲。
達則濟天下，窮當守一丘。
胡能效時輩，靦冒隨沉浮。
成安秋望
作者：寇準
朝代：宋

八月西風蟬噪時，蕭蕭疏葉已辭枝。
煙村物景都無頼，況是登臨有所思。
成安秋望有懷
作者：寇準
朝代：宋

年加心地轉如灰，書篋經旬亦懶開。
詩句偶吟皆感事，文章無用獨傷才。
秋蟬殘韻摇疏樹，夕照寒光下古臺。
閑遶岸莎看野水，暗流紅葉不重回。
掩卷
作者：寇準
朝代：宋

掩卷頻秋望，無人共展眉。
殘陽留古樹，白鳥下寒池。
簪組心還倦，風騷志未衰。
登臨一長嘆，還失渭川期。
新秋
作者：寇準
朝代：宋

孤吟遶桐砌，時節又西風。
悵望新秋在，歡娛往事空。
柳條微減翠，蓼穗已飄紅。
正是多傷感，仍將別恨中。
新蟬
作者：寇準
朝代：宋

寂寂宮槐雨乍晴，高枝微带夕陽明。
臨風忽起悲秋思，獨聽新蟬第一聲。
早春
作者：寇準
朝代：宋

日暖經冰泮，潛回律管春。
初驚柳色重，漸見草芽新。
罇酒留歡少，雲溪入夢頻。
惟應五侯地，行樂及芳辰。
早春
作者：寇準
朝代：宋

星紀周天運，微陽氣候新。
郊原初度臘，梅柳暗驚春。
故國無書久，孤峰入夢頻。
年加自多感，況復送歸人。
早春
作者：寇準
朝代：宋

溪水覺暖微函碧，山杏經春半吐紅。
不向此時拚一醉，到頭無計奈春風。
早秋二絕·其一
作者：寇準
朝代：宋

年光苒苒暗推移，坐惜流年感舊期。
獨聽早蟬秋色裏，潘安初見二毛時。
早秋二絕·其二
作者：寇準
朝代：宋

一聽早蟬響，坐悲芳歲闌。
新秋空索寞，前事但心酸。
早行
作者：寇準
朝代：宋

嚴鐘將報曙，遊子已登途。
野火時明滅，殘星似有無。
春初夜書
作者：寇準
朝代：宋

水國淹留歲月空，雲山東去阻千重。
欲令遥夜春愁薄，須頼黄醅臘酒濃。
南浦有潮舂柵鎖，西窗無睡怯巖鐘。
誰家幾點畬田火，疑是殘星掛遠峰。
春恨
作者：寇準
朝代：宋

侵階草色連朝雨，滿地梨花昨夜風。
蜀魄不來春寂寞，楚魂吟夜月朦朧。
春日偶書
作者：寇準
朝代：宋

柳岸花塘慵獨賞，閑門春盡阻閑遊。
少年多故心先老，却被人疑似白頭。
春日懷張曙
作者：寇準
朝代：宋

不見張夫子，巖花幾度新。
久閑空賦命，遠別更傷春。
雨艇愁天末，煙蓑隠渭濱。
應嗟年未冠，已作異鄉人。
春日書懷
作者：寇準
朝代：宋

曾讀前書笑古今，耻隨流俗信浮沉。
終期直道扶元化，敢爲虛名役片心。
默坐野禽啼晝景，閉門官柳長春陰。
世間事了須先退，不待霜毛漸滿簪。
春日登樓懷歸
作者：寇準
朝代：宋

高樓聊引望，杳杳一川平。
遠水無人渡，孤舟盡日橫。
荒村生斷靄，深樹語流鶑。
舊業遥清渭，沉思忽自驚。
春日長安故苑有懷
作者：寇準
朝代：宋

唐室空城有舊基，荒凉長使後人悲。
遥村日暖花空發，廢苑春深柳自垂。
事著簡編猶可念，景隨陵谷更何疑。
入梁朝士無多在，誰向秋風詠黍離。
春日閑望有感
作者：寇準
朝代：宋

水鄉春氣變新正，風物光榮異帝城。
閑步偶尋芳草色，空林獨聽野鶑聲。
煙霞未得從幽興，吟賞潛悲減舊情。
燕麥楊花自摇蕩，不知離客困南征。
春晚書事
作者：寇準
朝代：宋

春盡江天景寂寥，思鄉還共楚雲遥。
林花經雨香猶在，堤柳無風絮自飄。
水國獨慚臨縣邑，煙郊爭合負漁樵。
青梅時節遲歸計，且逐餘芳殢酒瓢。
春晝
作者：寇準
朝代：宋

午晝花陰靜，春風數蝶飛。
坐來生遠思，深院燕初歸。
春晝
作者：寇準
朝代：宋

年長追遊興漸凋，況兼巴峽景蕭蕭。
閑齋爲謝楊花到，時拂殘書慰寂寥。
春晝偶書
作者：寇準
朝代：宋

白晝偶成芳草夢，起來幽興有誰知。
風簾不動黄鸝語，坐見庭花日影移。
春望書事
作者：寇準
朝代：宋

因晴每日向吟臺，縱目山城景象開。
白鳥靜投沙浦去，落花閑逐野泉來。
客愁已被楊煙染，春色難甘蜀魄催。
看即流芳無處問，但將餘興殢黄醅。
春睡
作者：寇準
朝代：宋

春力著人春睡重，葉底黄鸝鳴自送。
綠幕朱欄日觀明，回廊側戶風簾動。
春郊閑望
作者：寇準
朝代：宋

風騷高處謝知音，公退何妨縱野吟。
弱柳不能牽別恨，片雲應念識閑心。
沙平古岸春潮急，門掩殘陽暮草深。
凝望江皋動幽興，數聲鐘磐出西林。
春雨
作者：寇準
朝代：宋

散亂縈花塢，空濛暗柳堤。
望迴腸已斷，何處更鶑啼。
春雨
作者：寇準
朝代：宋

漠漠霏霏著柳條，輕寒爭信杏花嬌。
江南二月如煙細，誰正春愁在麗譙。
晚望有感
作者：寇準
朝代：宋

出門望寒野，四顧惟椒坡。
憶昔楚大夫，還此情如何。
殘陽半明雨，水落西風多。
因同下蔡恨，不覺增悲歌。
暇日·其一
作者：寇準
朝代：宋

江樓晝靜春陰變，日午簾空飛乳燕。
帆稀客散野岸空，隠隠遥峰望中見。
暇日·其二
作者：寇準
朝代：宋

郵亭落日多飛絮，琵琶音重江春暮。
坐久凝眸欲斷腸，梅雨如煙暝村樹。
暇日遊建平三閭故里廟貌荒凉慘動耳目噫賢者之祀世不絕享郡無正人遺棄若是感事傷俗因留斯句
作者：寇準
朝代：宋

人生苦遠遊，多是悲登眺。
況復念三閭，遺蹤良可弔。
道直出章華，才高逐邊徼。
冤聲噴夜江，愁色迷煙嶠。
斷碑沒敗莎，古木吟荒廟。
祠正少來奠，岸峻稀停棹。
神容漬老苔，壞壁通殘照。
舊徑失朱門，空庭起寒燒。
餘基雖索寞，清問長光耀。
旌賢誰再興，勿使過者誚。
暮春感事
作者：寇準
朝代：宋

春至又春暮，閑心成古心。
花光隨雨薄，草色共煙深。
粉蝶稀狂影，黄鸝送好音。
餘芳留不得，還共夕陽沉。
暮秋感興
作者：寇準
朝代：宋

苒苒前期遠，窮途一可傷。
有時聞落葉，不語立殘陽。
塞草秋先白，溪沙晚更光。
那堪望天末，燕雁又成行。
書山館壁
作者：寇準
朝代：宋

秋作西南使，千林覆去程。
四時無日影，終夜有猿聲。
路入溪雲過，人穿鳥道行。
不堪孤驛望，風雨動鄉情。
書懷寄唐工部
作者：寇準
朝代：宋

不才曾忝吾君選，紫殿科名志已酬。
孤立敢言逾素分，高吟深愧預清流。
西風獨見江蘺暮，紅葉還思苑樹秋。
多謝明公知賤節，每貽清句緩牢愁。
書懷寄郝監軍
作者：寇準
朝代：宋

索居終日學忘機，深歎高堂養獨遲。
自問江村紆墨綬，何當煙浦坐魚磯。
夢迴渭水秦雲斷，望盡巴山蜀魄飛。
好怪多才郝夫子，道孤俱未及輕肥。
書懷寄韋山人
作者：寇準
朝代：宋

萬事不關慮，孤吟役此生。
風騷中旨趣，山水裏心情。
衆木彫寒色，空江噴暮聲。
終期謁君子，同遶綠苔行。
書黄山館壁
作者：寇準
朝代：宋

殘日住孤館，遲遲行古臺。
大河連野去，白鳥背城來。
離恨渾如結，鄉心漸欲灰。
山花半寥落，猶在社前開。
月夜懷故人
作者：寇準
朝代：宋

清夜月初滿，蘚庭吟更幽。
梧桐疏影老，蟋蟀亂聲秋。
舊國情何極，空江思欲流。
故人今底處，危坐獨凝愁。
月夜懷杜陵友生
作者：寇準
朝代：宋

一忝軺車命，三逢水國春。
重看漢浦月，獨憶杜陵人。
旅宦違前計，歸田失舊鄰。
年來更多緒，清淚滿衣巾。
有寄
作者：寇準
朝代：宋

金陵煙草綠，玉塞霜天白。
萬里隔關山，年來斷消息。
有懷
作者：寇準
朝代：宋

秦川春婉晚，漢水路迢遥。
不待凭危檻，離魂已暗銷。
望都雨夜
作者：寇準
朝代：宋

孤驛蕭條風雨夜，夜深窗竹動秋聲。
離魂無睡難成夢，却遶長廊獨自行。
杜陵
作者：寇準
朝代：宋

燕有情還至，花無主亂開。
杜陵人不見，夜月自徘徊。
東歸再經峽口
作者：寇準
朝代：宋

復命經三峽，波瀾極目愁。
片雲生斷壁，孤石礙中流。
道路連巴塞，風煙接楚丘。
重來登望處，因念昔年遊。
東窗
作者：寇準
朝代：宋

徙倚東窗夜未明，悄然幽館獨凝情。
燈摇古壁秋蟲怨，露下疏林宿鶴驚。
道在任從時態薄，年加潛覺睡魂輕。
待酬北闕君恩了，歸聽冰泉落石聲。
柳
作者：寇準
朝代：宋

曉带輕煙間杏花，晚凝深翠拂平沙。
長條別有風流處，密映錢塘蘇小家。
柳
作者：寇準
朝代：宋

絲翠最宜經宿雨，絮飛爭忍逐香塵。
簾垂獨院無人處，一樹風摇日午春。
楚江夜懷
作者：寇準
朝代：宋

西風生遠水，蕭颯度吟臺。
明日夜還滿，故人秋未來。
寒蛩啼暗壁，敗葉下蒼苔。
誰念空江外，年年首重迴。
楚江有弔
作者：寇準
朝代：宋

悲風颯颯起長洲，獨弔靈均恨莫收。
深岸自隨浮世變，遺魂不逐大江流。
霜凄極浦幽蘭暮，波動寒沙宿雁愁。
月落烟沈無處泊，數聲猿叫楚山秋。
歸州留別傅君
作者：寇準
朝代：宋

楊柳如絲拂畫橋，此中留語欲魂銷。
還愁別後巴東館，獨聽空江半夜潮。
殘月·其一
作者：寇準
朝代：宋

半夜沉清影，宵殘猶伴吟。
已甘垂樹杪，由得掛天心。
淡色迷蓬戶，餘光映宿禽。
誰家傷早別，凝思共沉沉。
殘月·其二
作者：寇準
朝代：宋

光隨春漏細，影共夕煙流。
若近明河沒，還疑墜玉鈎。
水村即事
作者：寇準
朝代：宋

虛齋臨遠水，吟釣度朝晡。
葦岸秋聲合，莎亭鶴影孤。
片雲藏疊巘，野燒起寒蕪。
獨步時吟望，離人隔五湖。
水閣夜望書懷
作者：寇準
朝代：宋

水閣中宵動，寥寥起遠思。
秋風生折葦，星彩動寒池。
白社孤前約，青雲少舊知。
苦吟空自歎，風雅道由衰。
水閣晨起
作者：寇準
朝代：宋

板閣常晏眠，偶獨起清旦。
月落簷鳥語，煙開客船散。
長江色自澄，汀樹聲空亂。
羣動又復然，勞勞可長歎。
江上
作者：寇準
朝代：宋

古岸蕭蕭聞去雁，平蕪杳杳更斜暉。
空江極目望不盡，楓葉半紅人未歸。
江上晚望
作者：寇準
朝代：宋

寒鐘來極浦，古寺隔重巖。
斜日搘頤坐，天涯落月帆。
江上晚望懷所知
作者：寇準
朝代：宋

遲遲迷遠信，閑立大江隅。
遊子在何處，秋風吹五湖。
潮迴沙鳥聚，岸闊釣船孤。
歸去還堪歎，田園半已蕪。
江上晚行
作者：寇準
朝代：宋

秦川不得却歸耕，奉詔年來在楚城。
孤寺殘鐘催夕照，汀洲疏葦送秋聲。
西風獨起湖山思，久客應知寂寞情。
野鶴漸無驚弋意，對人孤立水煙平。
江上聞鷓鴣
作者：寇準
朝代：宋

水村煙樹與雲平，閑倚孤舟念遠行。
無奈鄉心倍寥落，殘陽中有鷓鴣聲。
江上送別
作者：寇準
朝代：宋

浪疊春江遠樹微，落花風雨共淒淒。
愁人此際腸須斷，況是登臨更送歸。
江南春
作者：寇準
朝代：宋

波渺渺，柳依依。
孤村芳草遠，斜日杏花飛。
江南春盡離腸斷，蘋滿汀洲人未歸。
江南春·秋風清
作者：寇準
朝代：宋

波渺渺，柳依依。孤村芳草遠，斜日杏花飛。江南春盡離腸遠，蘋滿汀洲人未歸。
江行書事
作者：寇準
朝代：宋

孤棹沿流岸，凝懷似舊遊。
朝雲生嶽頂，斜月動江流。
賤節難干世，離心易感秋。
因思六朝事，千古有遺愁。
池上秋書
作者：寇準
朝代：宋

虛齋獨語復書空，閑對林塘思少同。
霜葉聲乾飄夕照，露荷香冷泣秋風。
時平偶作青衫吏，心老渾如白髮翁。
昨夜渭川歸好夢，一船煙雨打孤篷。
洛陽有懷岐山舊遊
作者：寇準
朝代：宋

綠鬢年來已漸彫，舊遊芳草路迢迢。
山橫遠翠疑歌黛，柳拂輕梢認舞腰。
秦甸夢回空有恨，洛城吟斷獨無憀。
斜陽更上高樓望，始覺離情一倍饒。
洛陽道中感懷
作者：寇準
朝代：宋

文陛初辭咫尺顔，恩深猶綴輔臣班。
漢庭舊友彫零盡，獨擁雙旌入武關。
海康西館有懷
作者：寇準
朝代：宋

風露凄清西館靜，悄然懷舊一長歎。
海雲銷盡金波冷，半夜無人獨凭欄。
湖上作
作者：寇準
朝代：宋

極目望南浦，望中生遠思。
雁沉芳草渡，燒斷夕陽陂。
歲月寒萍梗，江山念別離。
猶餘清夜夢，暫與白雲期。
漢上偶書
作者：寇準
朝代：宋

謫仙唐室遊茲郡，花下聽歌醉眼迷。
今日漢江煙樹靜，更無人唱白銅鞮。
無題
作者：寇準
朝代：宋

金甲珠襦鎖繡扃，杜城殘月葬娥英。
春風候館花如雪，空有鶑傳度曲聲。
瑞慶園觀稼奉聖旨次韻
作者：寇準
朝代：宋

善苗棲畝昭靈貺，禁苑鳴鑾值素秋。
歛籍神倉符禮本，采詩良耜慶農收。
宴開雲幄皇慈洽，日駐天衢睿賞留。
千載逢辰增嶽抃，清塵叨從屬車遊。
瓊林苑應制
作者：寇準
朝代：宋

鳳蹕出重城，宸遊順物情。
檻花紅蕊盛，苑樹綠陰成。
雨過池塘靜，風來殿閣清。
樂和堯酒滿，千載樂昇平。
甘草子
作者：寇準
朝代：宋

春早。柳絲無力，低拂清門道。暖日籠啼鳥。初坼桃花小。遙望碧天淨如掃。曳一縷、輕煙縹緲。堪惜流年謝芳草。任玉壺傾倒。
留題洛北羅漢閣
作者：寇準
朝代：宋

地高閣迥宜閑望，望盡雲山首懶迴。
林下野僧應笑我，半年旌旆四曾來。
留題郡樓
作者：寇準
朝代：宋

千里關河一望間，登臨長到夕陽還。
欲驅征旆歸朝去，更倚高樓看暮山。
病中書
作者：寇準
朝代：宋

多病將經歲，逢迎故不能。
書惟看藥錄，客只待醫僧。
壯志銷如雪，幽懷冷似冰。
郡齋風雨後，無睡對寒燈。
省夏書事
作者：寇準
朝代：宋

窗戶經初雨，風清野景饒。
閑庭猶戲蝶，高樹已鳴蜩。
世態貧中覺，鄉思醉裏銷。
縱吟還獨步，時復過溪橋。
禁中偶書所懷呈內翰同年同院二學士
作者：寇準
朝代：宋

朝回內省中，默坐對西風。
秋色澄寒沼，朝陽上古桐。
龍墀慚近侍，魚浦憶疏篷。
會待酬恩了，煙蓑伴釣翁。
秋
作者：寇準
朝代：宋

自古名高衆毀歸，又應身退是知機。
林風驚斷西窗夢，一夜愁聲憶翠微。
秋夕書懷
作者：寇準
朝代：宋

官路時風漸識情，一悲前計遠愁生。
深秋寒氣侵燈影，半夜疏林起雨聲。
縣印終年拘吏役，煙蓑何日避浮名。
窮通休問巢蓮骨，大抵無徒是至清。
秋夜感興寄吳順之
作者：寇準
朝代：宋

耿耿不成寐，楚鄉經暮秋。
故人遥海嶠，寒月滿江樓。
閉戶生蒼蘚，安閑到白頭。
如何太平日，獨不出汀洲。
秋夜懷歸
作者：寇準
朝代：宋

渭水苔磯阻舊遊，夢回空館却凝愁。
一聲江笛巴雲暝，半夜山風楚樹秋。
星落古池孤影動，燈摇疏壁冷光幽。
遲明不寐空搔首，蹤跡何由得狎鷗。
秋夜懷歸
作者：寇準
朝代：宋

背窗寒燭影沉沉，楚客鄉思欲不禁。
板閣漏殘人自遠，水螢光淡夜方深。
牢愁聞雨眠疏屋，歸夢隨雲徹故林。
憶著煙村舊風景，柿紅時節又鳴砧。
秋夜懷洛下一上人
作者：寇準
朝代：宋

遊宦忘機久，心源亦自澄。
夜聽吳苑雨，秋憶洛城僧。
木葉驚棲鳥，寒窗暗靜燈。
何時過竹院，一得問三乘。
秋夜獨書勉詩友
作者：寇準
朝代：宋

西風驚萬木，危坐思悠哉。
故國經年別，秋鴻半夜來。
人應多棄善，天豈不憐才。
休學嚴夫子，荒凉老釣臺。
秋寄江上吟僧
作者：寇準
朝代：宋

掛錫在荆楚，杜門無往還。
潮聲到孤寺，月色遍前山。
一雁驚幽思，西風慘病顔。
何當重携手，高步白雲間。
秋思
作者：寇準
朝代：宋

秋氣動天地，恍然情未窮。
故園應墜葉，昨夜又西風。
白草侵危堞，寒濤接遠空。
搘頤當此景，無語夕陽中。
秋懷
作者：寇準
朝代：宋

落日留不住，默然空淚零。
敗莎侵陋巷，疏葉滿閑庭。
有趣窮風雅，無機敵杳冥。
浮榮安足戀，歸去亂山青。
秋懷
作者：寇準
朝代：宋

輕雲不動日微陰，高樹無風秋色深。
獨聽暮蟬臨水坐，十年林壑阻歸心。
秋日
作者：寇準
朝代：宋

柳衰蟬噪寒煙淡，地迥山遥暮雨收。
宛是昔年秋氣味，只添多病與離愁。
秋日
作者：寇準
朝代：宋

江天物候潛衰變，氣爽初疑夏景餘。
雨漬亂苔侵古壁，風飄紅葉滿荒渠。
晚雲連嶽幽藏寺，秋水澄江靜見魚。
昔歲一鳴無所恨，綠槐金蕊任蕭疏。
秋日原上
作者：寇準
朝代：宋

蕭蕭古原上，景物感離腸。
遠嶠收殘雨，寒林带夕陽。
溪聲迷竹韻，野色混秋光。
吟罷還西望，平沙起雁行。
秋日懷友生
作者：寇準
朝代：宋

寂寂感離羣，前期何足云。
人從秦嶺別，蟬向楚江聞。
村送孤煙起，山空白日曛。
更逢疏葉落，愁緒轉紛紛。
秋日晚晴池上作
作者：寇準
朝代：宋

雨歇南山積翠明，淡雲消盡遠天晴。
漪漣不動秋塘靜，獨拄寒筇遶岸行。
秋日武關道中
作者：寇準
朝代：宋

行塵漠漠起西風，來往征軒似轉蓬。
駐馬幾多愁思苦，亂蟬衰柳武關中。
秋日登後樓
作者：寇準
朝代：宋

遠山重疊故關遥，公退乘閑上麗譙。
今日登臨秋思苦，雨荷風葉共蕭蕭。
秋晚閑書
作者：寇準
朝代：宋

吟情自覺都無趣，況復離居感物華。
厭讀羣書尋野徑，閑收落葉煮山茶。
燒殘寒菊花猶在，霜過香橙味轉加。
因想前期重搔首，不堪秋思極長沙。
秋氣凜然庭木將墜道謙上人有南征之役賦詩祖行
作者：寇準
朝代：宋

洪府多佳致，師今欲此行。
寒山連楚遠，白浪浸吳平。
煙雨經秋迥，霜鴻入夜鳴。
到時春未暮，閑聽鷓鴣聲。
秋興
作者：寇準
朝代：宋

窮秋九月西風高，疏林木落聲蕭騷。
出門長望無所適，唯見空江生暮濤。
秋興呈裴李二同年·其一
作者：寇準
朝代：宋

秋興逐凉吹，颯然驅煩襟。
人悲故鄉遠，葉落空山深。
楚俗傷去恨，秦城稀來音。
何當返煙渭，自樂于園林。
秋興呈裴李二同年·其二
作者：寇準
朝代：宋

歲晚亂山外，野望誰能同。
寒沙明夕照，敗葉驚西風。
孤煙暝汀樹，霜氣高秋空。
徘徊念前事，旅恨良難窮。
秋興浩然追憶館殿幽致偶成長句寄徐休學士
作者：寇準
朝代：宋

軺車南去詠江天，閑憶羣賢倍黯然。
御水莎青孤立鷺，宮槐煙冷數聲蟬。
石渠吏散簾風靜，鳳闕雲歸霽景鮮。
幽致不知何日共，思君唯賦帝京篇。
秋訪江上友生所居
作者：寇準
朝代：宋

苔石半寥落，坐來生遠愁。
故人應罷釣，寒葉自驚秋。
村隔平沙暝，江和暮靄流。
徘徊不能去，此處有扁舟。
秋雨懷友生
作者：寇準
朝代：宋

江城秋雨歇，孤坐役吟身。
草色荒三逕，蟲聲滿四鄰。
邊鴻來已近，庭葉落還頻。
對此空搔首，無由面故人。
秋齋
作者：寇準
朝代：宋

霽景有誰同遠望，秋懷無奈只悲歌。
雲收遠嶠凝嵐翠，雨歇空庭敗葉多。
秦中感懷寄江外知己
作者：寇準
朝代：宋

念子隔江海，浩然時已秋。
蟬鳴關外樹，人在水邊樓。
髮白猶搜句，時清尚旅遊。
遥思當永夜，不寐向孤舟。
紙鳶
作者：寇準
朝代：宋

碧落秋方靜，騰空力尚微。
清風如可託，終共白雲飛。
經郴州永興驛
作者：寇準
朝代：宋

昔擁雙旌在斗城，今朝孤館語同名。
天遥秦樹無因見，極目空饒悵望情。
縣齋春書十二韻
作者：寇準
朝代：宋

縣幽無俗事，公退只高吟。
江到荆門闊，山連蜀國深。
峽雲長映日，蠻雨易成霖。
羣雀鳴春院，饑猿叫夜岑。
庭荒多古木，地僻見沙禽。
印鎖殘陽後，人歸疊翠陰。
思鄉空索寞，素分信浮沉。
樂靜稀塵累，甘閑負壯心。
衰容常懶櫛，病髮豈勝簪。
寡欲慵求友，防邪每自箴。
澆風終耻合，前事固難諶。
望斷天涯外，離魂欲不禁。
聞杜宇
作者：寇準
朝代：宋

曾爲深冤無處雪，長年江上哭青春。
平林雨歇殘陽後，愁殺天涯去國人。
聞笛
作者：寇準
朝代：宋

平野人歸後，孤城日落時。
西風聞一笛，惆悵憶桓伊。
臨海驛夏日
作者：寇準
朝代：宋

嶺外突蒸當盛暑，雨餘新館覺微凉。
最憐夏木青陰合，時有鶑聲似故鄉。
舂陵聞雁·其一
作者：寇準
朝代：宋

蕭蕭疏葉下長亭，雲淡秋空一雁經。
惟有北人偏悵望，孤城獨上倚樓聽。
舂陵聞雁·其二
作者：寇準
朝代：宋

危欄秋盡偶來凭，霜落秋山爽氣澄。
誰道衡陽無雁過，數聲殘日下舂陵。
與詩友會宿
作者：寇準
朝代：宋

此夕南軒宿，論詩萬慮忘。
苦吟秋信近，寂坐漏聲長。
室靜燈光暗，桐疏露氣凉。
幽懷聊自遣，山色漸蒼蒼。
荆南秋望
作者：寇準
朝代：宋

西風吹戶牖，猶自客荆蠻。
積水浮秋漢，微陽淡遠山。
蟬稀疏葉盡，雨歇片雲閑。
何日忘簪紱，深居石室間。
草
作者：寇準
朝代：宋

獨步高原上，依依動所思。
無人尋蕙徑，落日滿江湄。
楚澤晴芳處，秦川晚翠時。
此中興廢事，千古復誰知。
華山
作者：寇準
朝代：宋

祇有天在上，更無山與齊。
舉頭紅日近，回首白雲低。
蓮
作者：寇準
朝代：宋

數柄疏荷出小池，幽香深謝好風吹。
曉來秋氣凝清露，似學湘妃怨九嶷。
虛堂
作者：寇準
朝代：宋

虛堂寂寂草蟲鳴，欹枕難忘是舊情。
斜月半軒疏樹影，夜深風露更凄清。
蝶戀花
作者：寇準
朝代：宋

四十年來身富貴。遊處煙霞，步履如平地。紫府丹臺仙籍裡，皆知獨擅無雙美。將相兼榮誰敢比。綵鳳徊翔，重浴荀池水。位極人臣功濟世，芬芳天下歌桃李。
西垣致齋日因成一章呈二相公
作者：寇準
朝代：宋

攝事修雩祀，齋居近紫庭。
千門夏雨歇，高樹夕陽生。
更散掖垣靜，風來鐘漏清。
巖廊慚舊德，書殿愧羣英。
白髮將何補，丹心忽自驚。
敢言陪邴魏，三接奉休明。
貽趙少府
作者：寇準
朝代：宋

夫君何感命，拾載困風塵。
薄宦須流落，孤吟更苦辛。
山寒泉易凍，邊近草難春。
珍重常招隠，慚非孟子鄰。
贈僧
作者：寇準
朝代：宋

重城須久住，塵事日全無。
落葉驚秋信，思山展舊圖。
貌同仙鶴瘦，心似片雲孤。
念我浮名在，還將靜者殊。
贈寶上人
作者：寇準
朝代：宋

重城蕭寺雖留滯，野鶴由來性本閑。
寒磬終宵鳴竹院，虛窗盡日對秋山。
旋移怪石資吟賞，應有孤雲共往還。
自笑紅塵成底事，幽期長是負松間。
贈惠政上人
作者：寇準
朝代：宋

寥寥長日掩松關，白首忘機古寺間。
香燼石房終曉講，葉堆莎徑憶秋山。
澄泉心地清無染，野鶴精神老更閑。
孤坐有誰同此意，白雲空見渚禽還。
贈隠士
作者：寇準
朝代：宋

夫子住東野，經年不到城。
愛吟無俗趣，貪靜得閑名。
荒徑侵山影，虛堂出燕聲。
我慚爲俗吏，泉石負幽情。
贈隠士
作者：寇準
朝代：宋

夫子才名重，貧居志未勞。
吟當寒夜苦，閑到白頭高。
心地通禪寂，田園近海濤。
不知千載後，誰更續離騷。
贈魏野處士
作者：寇準
朝代：宋

人間名利走塵埃，惟子高閑晦盛才。
欹枕夜風喧薜荔，閉門春雨長莓苔。
詩題遠岫經年得，僧戀幽軒繼日來。
却恐明君徵隠逸，溪雲誰得共徘徊。
踏莎行
作者：寇準
朝代：宋

春色將闌，鶯聲漸老。紅英落盡青梅小。畫堂人靜雨濛濛，屏山半掩餘香嫋。密約沈沈，離情杳杳。菱花塵滿慵將照。倚樓無語欲銷魂，長空黯淡連芳草。
輦下春日
作者：寇準
朝代：宋

雨餘宮闕麗春陰，三月花光照上林。
誰倚青樓望歸騎，日斜南陌柳煙深。
輦下春望
作者：寇準
朝代：宋

獨向東門凝目望，園林無處不啼鶑。
鄉心已似楊花亂，歸路那堪野草生。
紫陌盡應趨勝地，紅塵誰肯受閑名。
年來却羨滄江叟，長在湖山聽浪聲。
輦下書懷
作者：寇準
朝代：宋

身名長似夢，家計盡蕭然。
旅宦遊梁苑，歸心滿渭川。
郊原秋變色，桑柘晚生煙。
願得長閑去，何妨老一廛。
述懷
作者：寇準
朝代：宋

吾家嗣儒業，奕世盛冠裳。
桂籍冠倫輩，天下知聲光。
有才無其命，不得步玉堂。
余亦好古者，詩禮承餘芳。
赴義忘白刃，奮節凌秋霜。
垂衣遇聖主，射策遭時昌。
十九中高第，弱冠司國章。
棘寺陪法吏，奉使安殊方。
薄才難變俗，賤節惟勤王。
務簡忽興念，不覺心徬徨。
慈親違萬里，瘴雨悲南荒。
端居增浩歎，離恨銷剛腸。
木落多異感，蟬鳴非故鄉。
長思千萬乘，奉職昇周行。
步武親玉陛，獻納肩忠良。
功成自高退，散髮遊滄浪。
追思柳惲汀洲之詠尚有遺妍因書一絕
作者：寇準
朝代：宋

杳杳煙波隔千里，白蘋香散東風起。
日落汀洲一望時，愁情不斷如春水。
送人
作者：寇準
朝代：宋

客亭殘照裏，歌闋獨南行。
芳草無斷色，離人多別情。
遠塗方不極，長笛更飛聲。
莫動鄉關念，徒令白髮生。
送人下第歸吳
作者：寇準
朝代：宋

鶑老計還失，負書歸故鄉。
杏園無近路，澤國有高堂。
白鳥迷幽浦，寒猿叫夕陽。
離懷休墮淚，春草正茫茫。
送人往嶺表
作者：寇準
朝代：宋

炎光君此去，旅恨杳何窮。
海樹瘴煙黑，蠻村山路中。
送人歸吳
作者：寇準
朝代：宋

忽憶湖山景，沿流興不窮。
孤舟將去夜，絕塞已來鴻。
白髮前期近，滄川舊業空。
明時方道在，莫更學漁翁。
送人遊邊
作者：寇準
朝代：宋

遠行當歲暮，冰雪路難分。
疋馬陽關外，邊聲落日聞。
送友生下第南歸
作者：寇準
朝代：宋

頻頻退禮闈，此去欲忘機。
霄漢貧難達，江湖老獨歸。
程遥秋浪疊，村暝夜燈微。
應使爲儒者，翻悲苦業非。
送吉上人
作者：寇準
朝代：宋

新鴻并落葉，正逐朔風飛。
此地仍分首，何山是所歸。
問程雲棧遠，宿館雨燈微。
莫恨天涯別，重尋志未違。
送左眉州之任
作者：寇準
朝代：宋

分官離法署，承命守眉州。
山館鄰孤寺，春城過亂流。
江雲長映日，蜀魄似悲秋。
到郡揚清政，遺黎病必瘳。
送李生二絕句·其一
作者：寇準
朝代：宋

愛君白髮無覊束，命駕常爲千里遊。
一夜春江又迴棹，當時風雨滿汀洲。
送李生二絕句·其二
作者：寇準
朝代：宋

晴色半和行色遠，江頭別來欲何之。
數盃酒盡又南去，正是落花春暮時。
送李生歸秦中
作者：寇準
朝代：宋

酒闌還執手，之子擬歸秦。
風雪過殘歲，山川近早春。
久遊詩思苦，遠別柳條新。
後會知何日，空餘淚滿巾。
送溫尚書入洛
作者：寇準
朝代：宋

蕭蕭紅葉馬前飛，又送王孫晝錦歸。
却到舊遊應悵望，故溪秋蘚滿魚磯。
送趙主簿之任惠安
作者：寇準
朝代：宋

蕭蕭征騎立長亭，遥指天涯萬里程。
尊酒欲闌人欲別，夕陽絲管盡離聲。
送轉運梅學士巡邊郡四首·其一
作者：寇準
朝代：宋

悵飲惜離羣，窮邊去路分。
雪深山館夜，孤雁背燈聞。
送轉運梅學士巡邊郡四首·其三
作者：寇準
朝代：宋

水遠沉來信，山長疊去愁。
夜深關月白，休凭驛邊樓。
送轉運梅學士巡邊郡四首·其二
作者：寇準
朝代：宋

絕塞程方遠，窮陰歲欲殘。
石城歸夢斷，隴月照人寒。
送轉運梅學士巡邊郡四首·其四
作者：寇準
朝代：宋

夙駕巡邊徼，歸程隔亂山。
長安花木麗，春苑待君還。
途中作
作者：寇準
朝代：宋

秋末楚雲端，行侵苔蘚斑。
愁腸不厭酒，病眼豈逢山。
遠路有時到，宦遊無處閑。
却思清渭北，煙柳掩柴關。
途次三絕·其一
作者：寇準
朝代：宋

秋風故關路，蟬噪日斜時。
有客驅征馬，茫茫天一涯。
途次三絕·其三
作者：寇準
朝代：宋

沙闊戍樓迥，風高邊日清。
遲遲驅疋馬，何處問歸程。
途次三絕·其二
作者：寇準
朝代：宋

大澤荒草闊，行人心慘悽。
邊雲時斷續，流水自東西。
途次方城
作者：寇準
朝代：宋

方城舊路四曾過，此度偏饒悵望多。
獨倚客亭思往事，南陽何異夢南柯。
途次鄧州
作者：寇準
朝代：宋

南陽西去見遺基，駐馬平郊遠樹微。
自笑平生無所著，不如山鳥解思歸。
遊花巖寺
作者：寇準
朝代：宋

寺對南山積翠濃，水村鷗鷺下遥空。
層樓望盡樊川景，恨不凭欄煙雨中。
過新井慈光院留題海棠
作者：寇準
朝代：宋

暄風花雜滿欄香，盡日幽吟歎異常。
翻笑牡丹虛得地，玉階開落對君王。
過襄州留題驛亭
作者：寇準
朝代：宋

沙堤築處迎丞相，驛吏催時送逐臣。
到了輸他林下客，無榮無辱自由身。
遠恨
作者：寇準
朝代：宋

敗葉亂如雨，暮蟬聲似哭。
感物悲昔心，佳期悵難續。
雲山雖阻歎，韶華若在目。
深情染綵牋，密密空盈幅。
溫瘴雁不來，游魚隠深谷。
羽鱗孰可憑，音書安可復。
焚灰寄長風，字滅魂亦逐。
邊城春望
作者：寇準
朝代：宋

獨望原西路，離襟倍黯然。
青山遮故國，絕塞度新年。
風聚沙迷岸，煙開燒滿川。
歸心正無際，驃騎莫留連。
鄴中和崔邁著作·其一
作者：寇準
朝代：宋

虛室凝愁厭夜眠，長吟靜對欲凉天。
夢迴故國人空遠，望斷重城月自圓。
時泰未能拋組綬，性孤終是憶林泉。
明朝奉詔遐方去，何處煙江寄客船。
鄴中和崔邁著作·其二
作者：寇準
朝代：宋

獨倚空樓畏景殘，凝眸魂斷楚雲端。
猿清好雜江聲聽，山遠宜和霽色看。
鳥掠平蕪堪入畫，風來危檻欲生寒。
蕭蕭前浦歸帆靜，落日長吟且凭欄。
鄴北旅中懷友人
作者：寇準
朝代：宋

浮世多塵事，悠悠難定期。
夢闌懷遠夜，秋盡望鄉時。
道在應無悶，風澆自業詩。
何當歸釣渚，搘肘一沉思。
酒醒
作者：寇準
朝代：宋

勝遊歡宴是良圖，何必凄凄獨向隅。
深院酒醒春日晚，只聞芳樹語提壺。
醉題
作者：寇準
朝代：宋

榴花滿甕撥寒醅，痛飲能令百恨開。
大抵天真有高趣，騰騰須入醉鄉來。
重到進公院
作者：寇準
朝代：宋

伍年重到支公院，物態人情盡不同。
唯有寒檉暗秋色，依然蟬噪夕陽中。
重陽登高偶作
作者：寇準
朝代：宋

務閑留上客，佳節值重陽。
旨酒浮仙菊，清歌遶畫梁。
高城明落日，疏樹覺微霜。
且盡登臨興，餘歡尚未忘。
野步
作者：寇準
朝代：宋

幽景恣追尋，遲遲傍柳陰。
靜思非世務，孤立是閑心。
村迥遥峰出，溪明返照侵。
片沙招野步，白鷺伴高吟。
積雨迴塘漲，微晴疊翠深。
春鳩鳴古寺，煙草入平林。
迸笋行無定，飛花勢不禁。
凝然客亭上，鄉思獨沉沉。
金陵懷古
作者：寇準
朝代：宋

極目望吳甸，野煙凝亂流。
夜來榆塞雁，叫斷石城秋。
舊苑荒餘草，平川半古丘。
遲遲獨迴首，落日一蟬幽。
長安春日
作者：寇準
朝代：宋

淡淡秦雲薄似羅，灞橋楊柳拂煙波。
夕陽樓上山重疊，未抵愁春一倍多。
長安春書
作者：寇準
朝代：宋

務閑公府都無事，騎吏前驅引馬行。
雨霽晚街官柳色，日長春寺講鐘聲。
雲山已有終南秀，泉石猶思洛下清。
聞道曲江新水滿，欲携歌管出重城。
長安春望感懷
作者：寇準
朝代：宋

灞岸春波遠，秦川暮雨微。
凭高正愁絕，煙樹更斜暉。
長安書事
作者：寇準
朝代：宋

一從洛邑移秦甸，三見東郊綻早梅。
蓮府晝閑鈴閤閉，柳營春暖射堂開。
齋壇首冠慚諸將，相印兼營接上台。
何事燕公輕仗鉞，却言分閫是麤才。
長郊雨餘遠樹減翠新蟬忽鳴激耳嘹唳久客孤坐情如何哉形之于文聊以自遣
作者：寇準
朝代：宋

遥山夏雨歇，遠樹凉風至。
憑欄偶開襟，新蟬動秋思。
沙溪潔細流，庭木驚疏翠。
節候又復然，幽憂斯所萃。
芳歲若奔流，羲光不停轡。
感物悼前期，誰知此時意。
閑夜圍棋作
作者：寇準
朝代：宋

歸山終未遂，折桂復何時。
且共江人約，松軒雪夜棋。
陽關引
作者：寇準
朝代：宋

塞草煙光闊。渭水波聲咽。春朝雨霽輕塵歇。徵鞍發。指青青楊柳，又是輕攀折。動黯然、知有後會甚時節。更盡一杯酒，歌一闋。嘆人生，最難歡聚易離別。且莫辭沉醉，聽取陽關徹。念故人、千里自此共明月。
雜言
作者：寇準
朝代：宋

我徒曠達由胸臆，耻學鯫生事文墨。
蛟龍長欲趁風雷，騏驥焉能制啣勒。
鏘金佩玉良有時，丐色諛言盡虛飾。
功名富貴非偶然，楊子草玄徒默默。
楚蘭罷秀足蓬蒿，青松委幹多荆棘。
爭如一醉度流年，免使悲歡蕩情域。
離京作
作者：寇準
朝代：宋

致君才業本無能，戀闕情懷老不勝。
欲過龍津重回首，朣朧初日上觚稜。
離京日作
作者：寇準
朝代：宋

離歌豈忍罇前聽，別恨無由醉裏消。
惟有夢魂歸北闕，不知京洛路迢遥。
雨中書事
作者：寇準
朝代：宋

一雨起前浦，霏微向暮秋。
誰方眠釣艇，我獨在江樓。
山晦峰巒隠，煙凝島嶼幽。
何當見晴旭，一得泛迴舟。
雨夜書事
作者：寇準
朝代：宋

離人聽積雨，滴滴動鄉心。
故國程猶遠，重門夜正深。
氣昏濛燼燭，巢冷語棲禽。
遥想江南岸，餘花委故林。
雨夜許氏第會宿各賦四韻
作者：寇準
朝代：宋

雨夜銷煩暑，林塘向夕幽。
庭虛惟欠月，樹冷欲生秋。
河北嗟新別，罇前念舊遊。
若非逢勝會，何以解離憂。
雪霽池上
作者：寇準
朝代：宋

雪霽池上亭，晴光照泉石。
暖覺岸冰銷，靜聞簷溜滴。
務簡身暫閑，景幽心自適。
極目望南山，圭峰露微碧。
青州西樓雨中閑望
作者：寇準
朝代：宋

海上秋添寂寞情，萬家煙樹暝重城。
蕭蕭細雨遥天暮，獨向空樓聞笛聲。
頂山
作者：寇準
朝代：宋

雨歇黄梅後，秋生麥熟前。
偶同金馬客，來訪玉龍泉。
竹葉一尊酒，榴花五月天。
不妨扶拄杖，行到白雲邊。
題巴東寺
作者：寇準
朝代：宋

寺在啼猿外，門開古澗涯。
山深微有徑，樹老半無枝。
望遠雲長暝，談空日漸移。
恐朝金馬去，還失白蓮期。